title: Kantaja (oikeustiede)

text: Koska syyttäjä käyttää valtion puolesta julkista kannevaltaa, rikosasioissa kantajana toimii virallinen syyttäjä tai niissä tapauksissa kun syyttäjä ei ole nostanut syytettä, rikosasian asianomistaja.


title: Helge Korhonen

text: Helge Ensio Korhonen (s. 16. marraskuuta 1924 Helsinki) on entinen suomalainen maahockeypelaaja ja käsipalloilija.


title: Helge Korhonen

text: Korhonen kuului Suomen maahockeyn olympiajoukkueeseen Helsingissä 1952. Hän oli Nuijamiesten perustajajäsen ja voitti seuran riveissä Suomen mestaruuden vuosina 1953, 1955–1957, 1961, 1963–1965 ja 1969. Hän oli Suomen Maahockeyliiton perustajajäsen vuonna 1950 ja toimi liiton johtokunnan jäsenenä vuosina 1950–1952.


title: Helge Korhonen

text: Käsipallossa Helge Korhonen saavutti SM-pronssia Helsingin Jalkapalloklubin joukkueessa vuosina 1945, 1946 ja 1951. Vuosina 1950–1956 hän oli HJK:n miesjoukkueen pelaajavalmentaja ja vuosina 1946–1955 naisjoukkueen huoltaja. Jalkapallossa hän voitti A-nuorten mestaruuden vuonna 1942 HJK:n riveissä.


title: Matt Bushell

text: Matthew David Bushell (s. 8. tammikuuta 1974 Framingham, Massachusetts) on yhdysvaltalainen näyttelijä. Hän on ollut mukana televisiosarjoissa ja elokuvissa. Hän on vieraillut esimerkiksi televisiosarjoissa "24", "" ja "NYPD Blue". Hänellä on elokuvarooli Phil Dwyer, päähenkilö Bella Swanin isäpuoli, Stephenie Meyerin fantasiakirjasarjaan perustuvassa vuoden 2008 elokuvassa "Twilight – Houkutus". Hän on näytellyt myös elokuvassa "Leatherheads" vuodelta 2008.


title: Ruusuhelmipeippo

text: Ruusuhelmipeippo ("Hypargos margaritatus") on eteläisessä Afrikassa tavattava loistopeippoihin kuuluva varpuslintu.


title: Ruusuhelmipeippo

text: Kooltaan ruusuhelmipeippo on noin 12 cm. Koirasruusuhelmipeipon pää, lukuun ottamatta päälakea, kaula ja rinta ovat vaalean ruusunpunertavat. Päälaki on ruskea. Selkä ja siivet ovat väriltään kellertävän ruskehtavat. Vatsa on muuta ruumista tummemmat ja höyhenten kärjet ovat valkoiset. Koiras eroaa pohjoisemmasta sukulaisestaan punahelmipeiposta ("Hypargos niveoguttatus") olemalla päästään vaaleampi. Naaras ruusuhelmipeipolta puuttuu kokonaan punainen väri ja eroaa siten punahelmipeipponaaraasta. Nuoret ruusuhelmipeipot muistuttavat naarasta.


title: Ruusuhelmipeippo

text: Ruusuhelmipeippoa tavataan Etelä-Afrikassa, Mosambikissa ja Swazimaassa. Ruusuhelmipeippojen elinympäristöä ovat rannikkoalueiden kuivat ryteiköt ja metsät. Punahelmipeippoa tavataan hieman kosteammissa elinympäristöissä


title: Ruusuhelmipeippo

text: Ruusuhelmipeipot elävät yleensä pareittain. Parit ovat toisilleen uskollisia ja etsivät itselleen uuden pesimiskumppanin ainoastaan aikaisemman parinsa kuoltua. Pesänsä laji rakentaa puuhun ja pensaaseen. Pesään naaras munii kahdesta viiteen väriltään valkoista munaa.


title: Ruusuhelmipeippo

text: Ruusuhelmipeippojen ravinto koostuu pääasiassa siemenistä, mutta laji syö myös selkärangattomia. Ruusuhelmipeipot ruokailevat maasta ja häirittyinä piiloutuvat pensaikkoon.


title: Lost (5. tuotantokausi)

text: Viidettä tuotantokautta amerikkalaisesta draamasarjasta Lost alettiin esitettää "ABC":lla USA:ssa, "A":lla Kanadassa ja Nelosella Suomessa vuoden 2009 alussa ja se päättyi kaksituntiseen finaaliin kesällä 2009. Kausi sisältää tarinoita kuvitteellisen Ocenic Airlinesin lennolta 815 selviytyneistä, joista osa pelastui ja osa on vielä saarella tuntemattomassa ajassa ja tuntemattomalla sijainnilla.


title: Lost (5. tuotantokausi)

text: Lostin luojan Damon Lindelofin mukaan kausi "kertoo miksi saarelta pois lähteneiden tarvitsee tulla takaisin". Lostin viides tuotantokausi alkoi ABC:lla kolmituntisella edellisen tuotantokauden kertauksella ja "back-to-back"-jaksolla 21. tammikuuta 2009. Kausi julkaistaan DVD:llä ja Blu-ray:lla nimellä "Lost - The Complete Fifth Season: The Journey Back, Expanded Edition" 8. joulukuuta 2009.


title: Lost (5. tuotantokausi)

text: Viidennen tuotantokauden päähenkilöiden näyttelijäkokoonpanoon kuuluu 14 näyttelijää, jotka palasivat kaikki vanhoihin neljännen kauden rooleissaan. Koska tarinassa seurataan kahta eri aikajanaa, myös päähenkilöt on jaettu kahteen eri "ryhmään". Ensimmäinen aikajana seuraa ryhmää, jotka ovat päässeet pois saarelta: selviytyjien johtaja tri Jack Shephard (Matthew Fox), entinen vankikarkuri Kate Austen (Evangeline Lilly), henkisesti epävakaa miljonääri Hugo "Hurley" Reyes (Jorge Garcia), entinen kiduttaja Sayid Jarrah (Naveen Andrews), sureva vaimo Sun Kwon (Yunjin Kim), kolme vuotta saarella asunut Desmond Hume (Henry Ian Cusick) ja saaren alkuperäisasukkaiden johtaja Benjamin Linus (Michael Emerson). Toinen aikajana seuraa niitä, jotka jäivät saarelle ja alkoivat vastentahtoisesti matkata satunnaisetsi ajassa saaren siirron vuoksi. Heihin kuuluu lentoturmasta selvinnyt huijari James "Sawyer" Ford (Josh Holloway), entinen Toinen ja hedelmällisyyslääkäri tri Juliet Burke (Elizabeth Mitchell), lennolta 815 selvinnyt entinen Paik-firman työntekijä Jin Kwon (Daniel Dae Kim) sekä kolme tutkijaryhmän jäsentä, jotka saapuivat saarelle Kahana-lautalla: meedio Miles Straume (Ken Leung), antropologi Charlotte Lewis (Rebecca Mader) ja fyysikko Daniel Faraday (Jeremy Davies). Ainut päähenkilö, joka kuuluu molempiin aikajanoihin on John Locke (Terry O'Quinn), joka neljännen kauden lopussa jätti muut lentoturmasta selviytyneet liittyäkseen Toisiin. Ensimmäisen aikahypyn aikana hän kuitenkin liittyy takaisin selviytyjiin ja lopulta lähtee saarelta ja kuolee, jonka vuoksi toiset saarelta pois lähteneet palaavat saarelle Locken ruumiin kera. Charlotten hahmo kirjoitettiin ulos sarjasta kauden viidennessä jaksossa ja Faradayn hahmo neljännesätoista jaksossa.


title: Lost (5. tuotantokausi)

text: Päähenkilöstöstä puuttuu Claire Littleton (Emilie de Ravin), joka katosi kuolleen isänsä kanssa metsään, mutta näyttäytyi myöhemmin liikkuvassa mökissä Michael Dawsonille (Harold Perrineau), joka kuoli Kahana-lautan räjähdettyä. Emilie de Ravin liittyy kuitenkin päähenkilöihin kaudella kuusi. Lisäksi entinen päähenkilö Malcolm David Kelley, joka esittää Michaelin poikaa Walt Lloydia tekee muutaman esiintymisen kaudella viisi. Toisen kauden päähenkilö, nykyisin kuollut Ana Lucia Cortez (Michelle Rodriguez) vierailee yhdessä kauden jaksossa.


title: Lost (5. tuotantokausi)

text: Useat neljännen kauden vierailevat näyttelijät esiintyvät rooleissaan myös kaudella viisi. Nestor Carbonell esiintyy nähtävästi ikääntymättömänä Richard Alpertina yhdeksässä jaksossa; Cheech Marin palaa Hurleyn isänä, David Reyesinä; François Chau esittää Dharma-aloitteen tutkijaa tri Pierre Changia; Lance Reddick jatkaa Matthew Abaddonin esittämistä; Sonya Walger esittää Desmondin vaimoa, Penny Widmorea; William Mapother esittää kuollutta Toista, Ethan Romia; Jeff Fahey palaa pilotti Frank Lapidusina; ja L. Scott Caldwell sekä Sam Anderson jatkavat aviopari Rosen Hendersonin ja Bernard Nedlerin näyttelemistä. Danielle Rousseaun hahmosta nähdään viidennellä kaudella nuorempi versio, jota esittää Melissa Farman. Aikaisemmin Rousseauta esittänyt Mira Furlan pyysi sarjan käsikirjoittajia kirjoittamaan hahmonsa pois sarjasta, sillä hän ei halunnut matkustaa Havaijille kuvaamaan otoksiaan. Tania Raymonde palaa sarjaan Rousseaun tyttärenä, Alexina ja Fionnula Flanagan jatkaa Eloise Hawkingin esittämistä. Patrick Fischler näyttelee Philiä, joka on Dharma-aloitteen jäsen. Brad William Henke esittää Ajiran lennolta 316 selviytynyttä Bramia ja Sterling Beaumon jatkaa nuoren Benin näyttelemistä. Marsha Thomason palaa myös sarjaan Naomi Dorritin a muutaman jakson ajan. Tuottajat ovat sanoneet lennolta 815 selviytyneen Vincent-koitan olevan elossa koko kauden ajan.


title: Lost (5. tuotantokausi)

text: Useat uudet vierailevat näyttelijät esitellään viidennellä kaudella. Kaksi kauden ensimmäisessä jaksossa esiteltyä hahmoa ovat Lara, tri Changin vaimo ja Milesin äiti, jota esittää Leslie Ishii; sekä Dan Norton (Tom Irwin), asianajaja, joka määrättiin varmistamaan Katen ja Aaronin sukulaisuus. Toinen pari uusia hahmoja ovat Caesar, jota esittää Saïd Taghmaoui sekä Ilana, jota esittää Zuleikha Robinson. Ilanan hahmo liittyi päänäyttelijäkokoonpanoon kuudennella kaudella. Reiko Aylesworth vierailee sarjassa vähintään neljän jakson ajan Dharma-aloitteen jäsenenä, Amyna. Eric Lange esittää Radzinskya, Dharma-aloitteen jäsentä, seitsemän jakson ajan. Kauden finaalijaksossa esitellään kaksi uutta hahmoa: Jacob, Toisten johtaja, jota esittää Mark Pellegrino, ja tämän vihollinen (sarjan castingissä lempinimeltään "Samuel"), jota esittää Titus Welliver. Sean Whalen, joka esitti aikaisemmin Neil Frogurtia "Lost: Missing Pieces" mobisodessa, esiintyy myös kauden kahdessa ensimmäisessä jaksossa.


title: Lost (5. tuotantokausi)

text: Jäljelle jääneet selviytyjät alkavat liikkua satunnaisesti ajassa Benin siirrettyä saarta. Jack ja Ben alkavat koota Oceanic Sixiä uudelleen yhteen. Hurleyn ja Sayidin kimppuun hyökätään heidän turvatalollaan. Kate ja Aaron pakenevat kotoaan asianajajien vaadittua heiltä verikoetta varmistaakseen sukulaisuuden.


title: Lost (5. tuotantokausi)

text: Hurley ja Sayid pakenevat poliiseja. Hurley tunnustaa äidilleen, että Oceanic Six valehtelee. Saaren selviytyjien kimppuun hyökkäävät aseistetut miehet. Ben saa tietää, että hänellä on vain 70 tuntia aikaa kerätä Oceanic Six yhteen ja palauttaa heidät saarelle.


title: Lost (5. tuotantokausi)

text: Desmond etsii Daniel Faradayn äitiä ja saa tietää Charles Widmorelta tämän olevan Los Angelesissa. Saarella olevat selviytyjät hyppäävät ajassa vuoteen 1954, jossa Locke ei onnistu vakuuttamaan Alpertia siitä, että hän tulee tulevaisuudesta ja että Faradayn täytyy purkaa vetypommi.


title: Lost (5. tuotantokausi)

text: Matkallaan Orkidea-asemalle, saarella olevat selviytyjät hyppäävät aikaan jolloin Aaron syntyi ja sen jälkeen vuoteen 1988, jossa Daniel Rousseaun tiederyhmä löytää Jinin. Vuonna 2007 Jack, Kate, Sayid ja Ben tapaavat ja Kate tajuaa, että Ben lähetti asianajajat hänen ja Aaronin kimppuun.


title: Lost (5. tuotantokausi)

text: Vuonna 1988 Jinin ja Rousseaun ryhmän kimppuun hyökkää savuhirviö heidän ollessa matkalla radiotornille. Charlotte tunnustaa varttuneensa saarella juuri ennen kuolemaansa. Locke jättää saaren kääntämällä pyörää jäätyneessä kammiossa. Ben tuo Jackin ja Sunin Eloise Hawkingin, Danielin äidin luokse samaan aikaan kun Desmond löytää hänet.


title: Lost (5. tuotantokausi)

text: Eloise Hawking kertoo Oceanic Sixille kuinka palata saarelle. Jack, Kate, Hurley, Sun, Sayid ja Ben menevät Locken ruumis mukanaan Ajira Airlinesin lennolle 316, jota lentää Frank Lapidus. Valkoisen valoväläyksen jälkeen Jin löytää Jackin, Katen ja Hurleyn saarelta.


title: Lost (5. tuotantokausi)

text: Locke, joka on yllättäen elossa lennon 316 törmättyä saarelle, on muiden selviytyjien kysymysten ristitulessa ja löytää pian Benin haavoittuneiden joukosta. Takaumassa Locke saa tehtävän koota Oceanic Six uudelleen yhteen ja palauttaa heidät saarelle apunaan Charles Widmore ja Matthew Abaddon ennen kuin Ben murhaa Locken.


title: Lost (5. tuotantokausi)

text: Saarelle jääneet selviytyjät ovat jumiutuivat vuoteen 1974 aikahyppyjen loputtua. He liittyivät Dharma-aloitteeseen pelastettuaan yhden heidän jäsenistään, Amyn, Toisilta. Elettyään Dharma-aloitteessa kolme vuotta Juliet auttaa Amya synnyttämään ja Sawyer, joka on rakastunut Julietiin, löytää Jackin, Katen ja Hurleyn.


title: Lost (5. tuotantokausi)

text: Vuonna 1977 Sawyer auttaa Jackia, Katea ja Hurleyta liittymään Dharma-aloitteeseen. Jin löytää Sayidin jonka täytyy teeskennellä olevansa Toinen ja jonka Dharma vangitsee. Vuonna 2007 lennon 316 jälkeen Sun ja Frank saavat tietää Christian Shephardilta, että muut selviytyjät ovat loukussa menneisyydessä.


title: Lost (5. tuotantokausi)

text: Vuonna 1977 Sayid ei tee yhteistyötä Sawyerin ja Dharma-aloitteen jäsenten kanssa ja hänet äänestetään teloitettavaksi. 12-vuotias Ben kuitenkin vapauttaa Sayidin päästäkseen itsekin "Toisten" joukkoon. Paettuaan Sayid kuitenkin ampuu Benin ja pakenee yksin metsään. Takaumassa Sayid joutuu palkkionmetsästäjä Ilanan kiinnisaamaksi, joka sai tehtäväkseen kuljettaa miehen Guamiin.


title: Lost (5. tuotantokausi)

text: Juliet ei pysty parantamaan Benin ampumahaavaa ja Jack kieltäytyy auttamasta, jonka vuoksi Kate lähtee viemään Benia Toisten parannettavaksi. Richard selittää, että parantaminen muuttaa Benin ikuisiksi ajoiksi. Takaumassa Kate päättää palata saarelle ja vie Aaronin tämän isoäidin luokse.


title: Lost (5. tuotantokausi)

text: Vuonna 2007 Ben ja Locke matkustavat pääsaarelle, sillä Ben haluaa "savuhirviön" tuomitsevan hänet Alexin kuolemasta. Sillä aikaa Frank palaa Hydra-saarelle ja lennon 316 matkustajat ottavat hänet panttivangikseen. Takaumassa näytetään kuinka Ben kaappasi Alexin 1980-luvun lopulla ja hänen hyökkäyksensä Desmondin ja Pennyn kimppuun ennen lähtöä lennolle 316.


title: Lost (5. tuotantokausi)

text: Vuonna 1977 Roger, Benin isä, alkaa epäilä Katea Benin katoamisesta. Miles haastetaan viemään ruumis Swan-asemalle hänen isälleen, tri Changille. Takaumassa Miles saa selville taitonsa puhua kuolleiden kanssa ja hänet palkataan matkustamaan saarelle Kahana-lautan välityksellä.


title: Lost (5. tuotantokausi)

text: Vuonna 1977, Daniel Faraday palaa saarelle tehtävänään varoittaa saaren asukkaita katastrofista johon kuuluu Joutsen-asema. Jack, Kate ja Daniel aloittavat hyökkäyksen Dharma-aloittetta vastaan, jonka vuoksi Dharma lähtee myös Sawyerin ja Julietin perään. Takaumassa näytetään Danielin suhde tämän vanhempiin Eloise Hawkingiin ja Charles Widmoreen.


title: Lost (5. tuotantokausi)

text: Vuonna 1977 Jack päättää seurata Danielin neuvoa räjäyttää vetypommi, vaikka Kate onkin asiasta eri mieltä. Tri Chang vakuuttaa Dharman evakuoimaan saaren ja antaa Sawyerin, Katen ja Julietin nousta sukellusveneeseen lähteäkseen saarelta. Vuonna 2007 Locke liittyy Toisiin, jotka ottavat tämän matkalleen, joka kulminoituu Jacobin tappamiseen.


title: Lost (5. tuotantokausi)

text: Vuonna 1977, selviytyjät onnistuvat räjäyttämään ydinpommin Joutsen-aseman rakennustyömaalla. Vuonna 2007 Locke ja Toiset matkaavat nelivarpaisen patsaan luokse, jossa Jacob asuu. Locke paljastuu huijariksi: Jacobin vanhaksi tuttavaksi, joka manipuloi Benin tappamaan Jacobin. Takaumassa Jacob vierailee useiden eri päähekilöiden luona.


title: Lost (5. tuotantokausi)

text: * Huom! Kaksituntinen päätösjakso esitetty Yhdysvalloissa yhdessä, Suomessa kahdessa osassa.


title: Doris Leuthard

text: Doris Leuthard (s. 10. huhtikuuta 1963, Merenschwand, Aargau) on sveitsiläinen poliitikko. Hän on ollut vuodesta 2006 lähtien Sveitsin liittoneuvoston jäsen. Vuosina 2006–2010 Leuthard oli talousministeri, ja vuodesta 2010 hän on johtanut ympäristö-, liikenne-, energia- ja viestintäministeriötä. Hän on ollut Sveitsin liittopresidentti vuosina 2010 ja 2017. Leuthard oli kansallisneuvoston jäsen vuosina 1999-2006 sekä Sveitsin kristillisdemokraattisen kansanpuolueen puheenjohtajana 2004–2006. Leuthard on viides nainen kautta aikain, joka on valittu Sveitsin liittoneuvostoon.


title: Risto Lamppu

text: Risto Santeri ("Ripa") Lamppu (19. joulukuuta 1924 Viipuri – 31. heinäkuuta 1995 Kontiolahti) oli suomalainen urheilutoimittaja, liikunnanopettaja ja monipuolinen palloilulajien taitaja.


title: Risto Lamppu

text: Lamppu kuului Suomen maahockeyn olympiajoukkueeseen Helsingissä 1952. Hän saavutti Torpan Poikien riveissä SM-hopeaa vuosina 1951 ja 1952.


title: Risto Lamppu

text: Lamppu pelasi pesäpallon SM-sarjaa vuosina 1946–1951 Puna-Mustien joukkueessa. Jääpallon SM-sarjassa hän edusti Hukkia ja saavutti neljännen sijan vuosina 1945 ja 1948.


title: Risto Lamppu

text: Risto Lamppu toimi Pesäpalloliitossa muun muassa liittokouluttajana vuosina 1956–1968 ja hallituksen jäsenenä vuosina 1957–1959. Vuonna 1966 hänet valittiin vuoden pesäpallotuomariksi. Urheilutoimittajana hän työskenteli vuodesta 1945 alkaen ja kirjoitti vuodesta 1977 Lapin Kansaan. 1970-luvulla hän toimi myös liikunnanopettajana Rovaniemen yhteislyseossa (nykyisin Lyseonpuiston lukio).


title: Risto Lamppu

text: Lamppu toimi Ounasvaaran talvikisojen kuuluttajana vuosina 1965–1975.


title: Risto Lamppu

text: Pesäpallotuomarina


title: Reino Lindroos (urheilija)

text: Reino Oskari Lindroos (16. toukokuuta 1918 Viipuri – 6. helmikuuta 1976 Helsinki) oli suomalainen maahockeypelaaja ja jääpalloilija.


title: Reino Lindroos (urheilija)

text: Lindroos kuului Suomen maahockeyn olympiajoukkueeseen Helsingissä 1952. Jääpallossa hän saavutti SM-hopeaa vuonna 1939 Ylä-Vuoksen Palloseuran riveissä sekä pelasi neljä A-maaottelua ja kolme B-maaottelua.


title: Reino Lindroos (urheilija)

text: Ylä-Vuoksen Palloseuran lisäksi Lindroos edusti urallaan Viipurin Palloseuraa ja Viipurin Susia.


title: Arseni (Matsejevitš)

text: Arseni (, oik. Aleksandr Ivanovitš Matsejevitš , 1697 – 28. helmikuuta 1772 Tallinna) oli venäläinen ja ukrainalainen kirkonmies.Longley 2000: 85, 329.


title: Arseni (Matsejevitš)

text: Arseni toimi Rostovin arkkipiispana vuosina 1742–1763. Hän vastusti Pietari Suuren kirkollisia uudistuksia. Kun Arseni vastusti Katariina Suuren tekemää kirkon maiden takavarikkoa, hänet tuomittiin 1763 majesteettirikoksesta. Arseni erotettiin arkkipiispan virasta ja määrättiin pakkotyöhön kaukaiseen luostariin Karjalaan. Arseni jatkoi aktiivista Katariinan vastustamista Karjalasta käsin, minkä vuoksi ärsyyntynyt Katariina heitätti hänet vuonna 1767 loppuelämäksi tallinnalaiseen vankilaan. Vanginvartijat eivät puhuneet venäjää eivätkä tienneet tuntemattoman vangin nimeä.


title: Panteleimon

text: Panteleimon voi tarkoittaa seuraavia:


title: Luettelo PlayStation Portable -peleistä

text: Tämä on luettelo julkaistuista PlayStation Portable -peleistä:


title: Esko Silvennoinen

text: Esko Kalevi Silvennoinen (s. 12. elokuuta 1931 Viipuri) on entinen suomalainen maahockeypelaaja ja jääkiekkoilija.


title: Esko Silvennoinen

text: Silvennoinen kuului Suomen maahockeyn olympiajoukkueeseen Helsingissä 1952. Hän voitti Hämeenlinnan Pallokerhon riveissä Suomen mestaruuden vuosina 1951, 1952 ja 1954. Kaikkiaan hän pelasi kuusi maahockeyn maaottelua vuosina 1952–1962.


title: Esko Silvennoinen

text: Jääkiekkoilijana Silvennoinen saavutti Hämeenlinnan Tarmon joukkueessa SM-hopeaa vuosina 1953 ja 1956 sekä SM-pronssia vuosina 1952 ja 1958. Hän pelasi kahdeksan jääkiekon A-maaottelua ja kaksi poikien maaottelua.


title: Esko Silvennoinen

text: Esko "Silvis" Silvennoisen serkku Anna-Liisa Silvennoinen (myöh. Karlsson) voitti kaksi Suomen mestaruutta vapaauinnissa.


title: Esko Kiviaho

text: Esko Veli Kiviaho (19. marraskuuta 1931 Sortavala – 15. heinäkuuta 2017 Vaasa) oli suomalainen maahockeypelaaja, jääkiekkoilija ja jalkapalloilija.


title: Esko Kiviaho

text: Kiviaho oli Suomen maahockeyn olympiajoukkueen varamaalivahti Helsingissä 1952. Hän voitti Hämeenlinnan Pallokerhon riveissä Suomen mestaruuden vuosina 1951, 1952 ja 1954.


title: Esko Kiviaho

text: Jääkiekkoilijana "Napa" Kiviaho saavutti HPK:n joukkueessa SM-hopeaa vuonna 1952 ja SM-pronssia vuonna 1954. Hän kuului siihen nuorten maajoukkueeseen, joka ensimmäisen kerran voitti Ruotsin vuonna 1949. Jalkapalloa hän pelasi SM-sarjassa vuosina 1947–1948.


title: Koolie

text: Koolie, jota kutsutaan toisinaan harhaanjohtavasti nimellä German Coolie, on australialainen monipuolinen työkoirarotu, joka on kotimaansa ulkopuolella melko harvinainen. Suomen ja Euroopan ensimmäinen kooliepentue syntyi 18.2.2012, ja siihen lukeutui kaksi urosta ja kolme narttua.


title: Koolie

text: Koolie kuuluu niin sanottuun "collie"-fenotyyppiin. Sen koko ja ulkonäkö vaihtelee eri puolella Australiaa, mutta yleisesti ottaen se on keskikokoinen. Myös karvapeitteen pituus vaihtelee pitkästä lyhyeen, aivan kuten mm. alkuperäisillä työlinjaisilla bordercollieilla.


title: Koolie

text: Koolie tunnetaan taitavana paimenkoirana, joka rakastaa työskentelyä ja tarvitseekin todella runsaasti aktivointia ollakseen onnellinen.


title: Koolie

text: Australialaiset ovat kasvattaneet rotua 1800-luvun alkupuolelta lähtien. Se polveutuu alun perin eurooppalaisista paimenkoirista, erityisesti työlinjaisesta colliesta. Paikalliset farmarit arvostavat sitä suuresti sen erinomaisten työskentelyominaisuuksien vuoksi.The Koolie Club of Australia


title: ERepublik

text: eRepublik on eRepublik Labsin 21. syyskuuta 2008 julkaisema ilmainen selainpeli, joka painottaa pelaajien välistä kanssakäymistä ja verkostoitumista yhteiskuntasimulaatiossa. Peli sijoittuu vaihtoehtomaailmaan – Uuteen Maailmaan – jossa "kansalaiset" osallistuvat politiikkaan, pyörittävät taloutta ja liiketoimintaa sekä sotivat muiden valtioiden kanssa Pelin kehittivät Alexis Bonte ja George Lemnaru, joiden lisäksi sivuston henkilökuntaan kuuluu 30 muuta työntekijää.


title: ERepublik

text: eRepublik yhdistää Facebookin kaltaisen sosiaalisen verkostoitumisen ja strategiapelin yhdeksi kokonaisuudeksi, jossa pelaajat voivat osallistua monenlaisiin aktiviteetteihin. eRepublikin "kansalaiset" voivat olla työntekijöitä, omistaa yrityksiä, muodostaa poliittisia ryhmittymiä, äänestää vaaleissa, tulla puolueenjohtajiksi, kansanedustajiksi tai jopa presidenteiksi, kirjoittaa omaa sanomalehteään ja jopa sotia oikean maailman virtuaalivastineita vastaan. Pelissä on hyvin vähän visuaalista sisältöä, ja peli muistuttaakin enemmän tekstipeliä. Suurin osa pelaamisesta tapahtuukin pelin ulkopuolisilla kanavilla, pääasiassa IRC-kanavilla ja eri keskustelufoorumeilla. 'ESuomen' virallinen foorumi löytyy tästä.


title: ERepublik

text: Rekisteröityessään pelaaja valitsee maan, jonka kansalaiseksi haluaa tulla. Jokainen maista on nimetty ja sijoitettu oikean maailman vastineensa mukaisesti. Kansalainen etsii itselleen työpaikan kotimaastaan ja alkaa kohottaa kuntoaan, josta on hyötyä sotimisessa. Sekä harjoittelu että työskentely tehdään päivittäin painamalla kahta nappia. Peliin ei tarvitsekaan käyttää viittä minuuttia enempää aikaa, vaikka halutessaan sen parissa saa vierähtämään jopa tunteja.


title: ERepublik

text: eRepublikin "Kulta" on kuvitteellinen valuutta, jota käytetään vertailukohteena eri maiden valuuttoihin nähden (esimerkkeinä FIM, GDP ja USD). Sitä myös käytetään ostettaessa lisäominaisuuksia, kuten yrityksiä. Kultaa saadaan mm. saavuttamalla korkeita tasoja tai erityisistä saavutuksista,


title: ERepublik

text: eRepublikin versio 1.5, 2.0 on julkaistu mutta saadun negatiivisen palautteen takia se vaihdettiin takaisin 1.5 versioon.


title: ERepublik

text: Talous perustuu yhdelletoista teollisuudenalalle: 5 "raaka-ainealaa" (vilja, titanium, rauta, öljy, kivi), 3 "jalostusalaa" (ruoka, aseet, matkustusliput) ja 3 "rakennusalaa" (talot, sairaalat, puolustusjärjestelmät). Saavuttaessaan tietyn tason kansalaiset voivat perustaa itselleen yrityksen, jolloin he saavat "yritysjohtajien toimintoja" käyttöönsä: he voivat palkata muita pelaajia töihin, määritellä palkat, ostaa raaka-aineita(ellei kyseessä ole raaka-aineita tuottava yritys), laittaa tuotteita myyntiin ja ostaa vientilisenssejä yrityksilleen(jolloin he voivat myydä tuotteitaan valitsemassaan maassa).


title: ERepublik

text: Kansalaisina pelaajat voivat tietyn tason saavutettuaan liittyä haluamaansa puolueeseen. Korkeimmilla tasoilla he voivat päästä puolueensa puheenjohtajaksi tai jopa presidenttiehdokkaaksi.


title: ERepublik

text: 5. päivä joka kuuta eRepublikissa pidetään presidentinvaalit, 15. päivä puolueiden puheenjohtajavaalit, ja 25. eduskuntavaalit. Päiviä ennen presidentinvaaleja puolueet päättävät omasta ehdokkaastaan, joka sitten valitaan kansan enemmistön äänin koko maan presidentiksi. Puolueen puheenjohtajaksi haettaessa ehdolle asettuminen maksaa 2 kultaa; kuka tahansa tarpeeksi korkean tason omaava voi asettua ehdolle. Eduskuntavaalit ovat muita monimutkaisemmat.


title: ERepublik

text: Puolueen jäsenet asettuvat ehdolle maansa eri alueilla, ja vaalitaistelu käydään alueittain eri puolueiden kesken. Ehdokkaiden määrä aluetta kohti riippuu valtion alueiden lukumäärästä. Tämä myös määrää yhdeltä alueelta eduskuntaan pääsevien ehdokkaiden määrän. Periaate on, että mitä useampi alue, sitä vähemmän yhdeltä alueelta pääsee ehdokkaita läpi. Keskikokoisissa maissa eduskunnan koko on 40 henkilöä. Äänien mennessä alueella tasan kahden ehdokkaan kesken, enemmän kokemuspisteitä omaava tulee valituksi.


title: ERepublik

text: Julistaakseen sodan toista maata vastaan, presidentin on saatava eduskunnan hyväksyntä pelissä käytävällä äänestyksellä. Jos äänestys menee läpi, maat ovat sodassa keskenään ja maan presidentit voivat aloittaa taistelut niillä toistensa alueilla, joilla niillä on yhteistä rajaa. Vallatuilla alueilla voi kuka tahansa kansalainen aloittaa vastarintaliikkeen, jolloin alue mahdollisesti palautuu alkuperäiselle omistajalleen. Valtiot voivat solmia keskenään puolustussopimuksia turvatakseen alueidensa koskemattomuuden.


title: ERepublik

text: Kuka tahansa voi perustaa sanomalehden jossa julkaista ajatuksiaan tai uutisia eRepublikin tapahtumista. Toiset kansalaiset voivat lukea, äänestää ja kommentoida artikkeleita, ja halutessaan tilata lehteä itselleen.


title: ERepublik

text: eRepublikissa pelaaminen koostuu yllä mainittujen moduulien hyödyntämisestä ja yhdistelystä jotta yksilö tai yhteisö voi saavuttaa tavoitteensa. Kansalaisten tulee käyttää mediaa tuodakseen itseään, yritystään, puoluettaan tai kotimaataan esille. Eduskunnan tulee säätää sopivia veroja ylläpitääkseen tehokasta talouspolitiikkaa. Jotta maa voisi sotia menestyksekkäästi, sen taloudellisen tilanteen tulee olla vakaa ja kansalaisten motivoituneita.


title: ERepublik

text:
Yksi ristiriitainen pelaamisen muoto on poliittisten vallankaappausten suorittaminen(lyhennettynä PTO, joka tulee sanoista political take-over). Poliittiseksi vallankaappaukseksi kutsutaan tapahtumaa, jossa väkirikkaasta maasta muuttaa suuri joukko pelaajia kohdemaahan juuri ennen vaaleja. He muodostavat puolueen ja yrittävät saada itselleen enemmistön eduskunnasta voidakseen erottaa senhetkisen presidentin, tai yksinkertaisesti voittaakseen presidenttiyden itselleen. Näin he voivat tehdä tuhoa maan taloudelle tai vallata sen, jos ulkomaalainen presidentti luovuttaa alueet sodassa pois hyökkääjälle. Poliittisia vallankaappauksia tehdään varsinkin pieniin maihin, sillä suurilla mailla on varaa irrottaa jopa satoja pelaajia tällaiseen toimintaan, jolloin heidän puolueensa nousee ylivoimaisesti suurimmaksi
Kansalaisilta saadun palautteen seurauksena eRepublikin ylläpito on ilmoittanut kehittävänsä peliin kansalaisuuden tällaisen toiminnan estämiseksi tai ainakin hankaloittamiseksi. Tähän mennessä on kuitenkin muodostettu useita anti-vallankaappausryhmiä joiden tehtävä on pyrkiä estämään vallankaappaukset liittolaismaissaan.


title: ERepublik

text: Pelissä on Twitterin kaltainen shoutbox-systeemi. Kansalaisilla oli käytettävissään kolme "huutoa" päivää kohden. Maksaessaan lisäominaisuuksista kansalaiset saivat käyttöönsä kymmenen huutoa päivittäin, rajattomasti tilaa saapuneiden viestien kansioonsa ja 50 paikkaa inventaarioonsa. Shoutbox korvattiin Citizen feeds-nimisellä kommentointilaatikolla, joka toimii kuin shoutbox, mutta huudot voi nähdä vain pelaajan profiilista tai etusivulta, mikäli pelaaja on huutajan ystävälistalla. Oikeaa rahaa vastaan voi myös lunastaa kultaa kerran viikossa. Tämä ei ole kuitenkaan ainut tapa kullan saantiin. Kultaa voi hankkia mm. tekemällä tehtäviä ja kutsumalla lisää pelaajia eRepublikiin.


title: ERepublik

text: Pelaamisen kannalta tärkein seikka on pelaajien ja pelaajayhteisöjen välinen kanssakäyminen.


title: ERepublik

text: Pelin ulkopuolella pelaajat ovat perustaneet keskustelufoorumeita. Useimmilla valtioilla on omat keskustelufooruminsa, joissa mm. suurin osa poliittisesta päätöksenteosta tapahtuu. Keskustelua käydään myös pelin viimeisimmistä tapahtumista, ja usein löytyy myös "osta ja myy"-osio. Esimerkkinä eSuomen foorumit. Ulkoiset keskustelualueet ovat suuressa roolissa pelaamisen kannalta, ja pelaaminen olisi huomattavasti hankalampaa ilman niitä.


title: ERepublik

text: Aktiiviset kansalaiset ovat myös perustaneet IRC-kanavia valtioilleen voidakseen keskustella tapahtumista reaaliajassa esimerkiksi sotien ja liittolaisten välisten neuvottelujen aikaan. Tämä myös tiivistää pelaajayhteisöä entisestään. Myös eRepublik API on synnyttänyt monia tilastoja ja hyödyllistä tietoa sisältäviä sivuja.


title: Google Street View

text: Google Street View on Googlen tarjoama katunäkymäpalvelu, jota voidaan käyttää Google Mapsissa ja Google Earthissa. Palvelussa kaupunkien ja kylien katuja voi katsoa 360 asteen näkymällä. Google aloitti palvelun Yhdysvalloissa vuonna 2007. Google käyttää katunäkymien ottamiseen autoja, kolmipyöriä, moottorikelkkoja ja kärryjä.


title: Google Street View

text: Google Street View’ssa on tällä hetkellä kuvattu kaupunkeja ja alueita yli 30 eri maasta, muun muassa Australiasta, Espanjasta, Hongkongista, Italiasta, Japanista, Norjasta, Ranskasta, Ruotsista, Suomesta, Venäjältä, Yhdistyneestä kuningaskunnasta ja Yhdysvalloista.


title: Google Street View

text: Ihmisten kasvot ja autojen rekisterikilvet pyritään käsittelemään tunnistamattomaksi. Käyttäjä voi pyytää Googlea lisäämään sumennusta tai poistamaan katunäkymästä kuvan, mikäli hän kokee sen loukkaavan yksityisyyttä tai sisältävän muuten sopimatonta materiaalia. Sveitsi ilmoitti marraskuussa 2009 haastavansa Googlen oikeuteen yksityisyyden loukkaamisesta Street View -palvelun takia. Vuonna 2009 Kreikka kielsi Googlea kuvaamasta maassa, kunnes yhtiö pystyy takaamaan paremman yksityisyydensuojan.


title: Google Street View

text: Google kuvasi Suomen katuja vuonna 2009. Katunäkymät julkaistiin 9. helmikuuta 2010. Suomessa katunäkymiä on kuvattu poikkeuksellisen laajasti Hangosta Utsjoelle. 18. elokuuta 2011 Google alkoi ottaa uusia katukuvia ympäri Suomea. Kuvaamista jatkettiin kesällä 2012. Elokuussa 2013 julkaistiin laajasti päivityksiä Suomen kuviin. Uudet kuvat on otettu pääasiassa kesällä 2011.


title: Google Street View

text: Suomessa kuvatuissa kuvissa saattoivat kasvot ja rekisterikilvet näkyä monin paikoin vielä palvelun ensimmäisinä käyttöpäivinä.


title: Google Street View

text: Suomessa vastaavia katunäkymäpalveluita ovat avanneet Eniro ja Fonecta. Vuoden 2009 lopussa avatut Eniron katunäkymät rajoittuvat Turkuun, Tampereelle ja Helsinkiin. Fonectan katunäkymät rajoittuvat kävelykierroksiin yksittäisillä kauppakaduilla ja -keskuksissa.


title: M. F. K. Fisher

text: Mary Frances Kennedy Fisher (3. heinäkuuta 1908 – 22. kesäkuuta 1992) oli tunnettu yhdysvaltalainen kirjailija, joka kirjoitti elinaikanaan yli 20 kirjaa. Hän on myös julkaissut 2 päiväkirjaansa ja kirjeitään vähän ennen kuolemaansa. Hänen ensimmäinen kirjansa "Serve it Forth" julkaistiin vuonna 1937.


title: Keijo Lehtonen

text: Keijo Lehtonen (s. 17. marraskuuta 1930 Rauma) on suomalainen entinen maahockeypelaaja, jääkiekkoilija ja pesäpalloilija.


title: Keijo Lehtonen

text: Lehtonen oli Suomen maahockeyn olympiajoukkueen varamies Helsingissä 1952. Hän pelasi maahockeyn SM-sarjaa Rauman Lukon joukkueessa. Jääkiekon SM-sarjassa hän pelasi 11 ottelua vuosina 1951–1953 Lukon riveissä. Pesäpallon SM-sarjassa hän edusti Rauman Urheilijoita ja Rauman Feraa. Jalka- ja jääpalloa Lehtonen pelasi suomensarjassa. Keilailussa hän saavutti M-luokan. Hän toimi Rauman Hakrien johtokunnassa ja vuosina 1976–1978 keilaseura Prikin puheenjohtajana.


title: Pentti Paasonen

text: Pentti Kalervo Paasonen (s. 31. joulukuuta 1929 Käkisalmi) on entinen suomalainen maahockeypelaaja ja jääkiekkoilija.


title: Pentti Paasonen

text: Paasonen oli Suomen maahockeyn olympiajoukkueen varamies Helsingissä 1952. Vuonna 1953 hän pelasi maajoukkueessa Hollantia ja Tanskaa vastaan. Hän voitti Suomen mestaruuden Hämeenlinnan Pallokerhon joukkueessa vuosina 1951, 1952 ja 1954 sekä SM-hopeaa vuonna 1953. Jääkiekon SM-sarjassa hän pelasi kahdeksan ottelua kaudella 1954–1955.


title: Cam Barker

text: Cameron Barker (s. 4. huhtikuuta 1986 Winnipeg, Manitoba, Kanada) on kanadalainen jääkiekkopuolustaja. Hän on pelannut urallaan aiemmin NHL:ssä yhteensä 310 runkosarjaottelua tehopistein 21+75=96 ja keräten 290 jäähyminuuttia sekä 17 playoff-ottelua tehopistein 3+6=9 ja keräten kaksi jäähyminuuttia. Barker kuului juniorina ikäluokkansa yksiin suurimmista lupauksista, sillä Chicago Blackhawks varasi hänet koko NHL:n varaustilaisuuden kolmantena pelaajana kesällä . Barker on pelannut urallaan myös viisi kautta KHL:ssä sekä yhtenä kautena Sveitsissä ja Suomessa.


title: Cam Barker

text: Barkerin kasvattajaseura on Winnipeg Monarchs. Hän pelasi kauden 2000–2001 WBHL-juniorisarjaa Winnipeg Rangersin paidassa, kunnes Medicine Hat Tigers varasi Barkerin koko WHL:n varaustilaisuuden neljäntenä pelaajana kesällä 2001. Hän vietti kauden 2001–2002 vielä suurimmaksi osaksi CJHL-junioriliigan Cornwall Coltsissa ja Barker sai Tigersissa tililleen kolme ottelua. Varsinaisella WHL:n tulokaskaudellaan 2002–2003 hän teki runkosarjassa tehot 10+37=47, joilla Barker oli joukkueensa tehokkain puolustaja. Hänet valittiin CHL:n tulokkaiden tähdistökentälliseen. Barker toimi kauden aikana myös Manitoban joukkueen kapteenina Kanadan talvikisoissa. Kaudella 2003–2004 hän voitti tehoilla 21+44=65 koko WHL:n puolustajien maalipörssin ja sijoittui puolustajien pistepörssissä kolmanneksi edellään vain Prince Albert Raidersin Mark Ardelan ja joukkuetoveri Yannic Seidenberg. Barker voitti kauden päätteeksi WHL:n mestaruuden, Ed Chynoweth Cupin.


title: Cam Barker

text: Chicago Blackhawks varasi Barkerin koko NHL:n varaustilaisuuden kolmantena pelaajana sekä ensimmäisenä puolustajana ja pohjoisamerikkalaispelaajana kesällä . Ennen häntä varattiin vain venäläishyökkääjät Aleksandr Ovetškin ja Jevgeni Malkin. Kaudella 2004–2005 Barker nousi Medicine Hat Tigersin WHL-joukkueen varakapteeniksi. Hän sijoittui tehoilla 15+33=48 koko liigan puolustajien pistepörssissä seitsemänneksi.


title: Cam Barker

text: Elokuussa 2005 Barker teki Blachawksin kanssa kolmivuotisen tulokassopimuksen. Hän otti syksyn harjoitusleirin päätteeksi paikan joukkueen NHL-kauden 2005–2006 avauskokoonpanosta. Barker teki NHL-debyyttinsä kuitenkin vasta runkosarjan viidennellä kierroksella 14. lokakuuta 2005 vieraissa Colorado Avalanchea vastaan. Hän sai ottelussa jääaikaa 11.02 minuuttia. Ottelu jäi Barkerille lopulta kauden ainoaksi NHL:ssä ja hän palasi debyyttinsä jälkeen Tigersin WHL-joukkueen vahvuuteen. Barkerin runkosarja jäi siellä nilkkavamman vuoksi vain 26 ottelun mittaiseksi, mutta pudotuspeleissä hän jakoi tehoilla 4+8=12 joukkueen sisäisen pistepörssin voiton Derek Dorsettin, Brett Robertsonin ja Kris Russellin kanssa.


title: Cam Barker

text: Syyskuussa 2006 Barker joutui yli kuukaudeksi sivuun leikkaushoitoa vaatineen nilkkamurtuman vuoksi. Kuntouduttuaan lokakuun lopulla Blackhawks lähetti hänet AHL-joukkue Norfolk Admiralsin vahvuuteen. Barker nostettiin Blackhawksin NHL-kokoonpanoon ensimmäisen kerran kauden aikana 14. tammikuuta 2007 otteluun Minnesota Wildia vastaan, jolloin hän teki myös NHL-uransa ensimmäisen ja kauden 2006–2007 ainoaksi jääneen maalinsa ylivoimalla. Barker pelasi kauden aikana NHL:ssä 35 runkosarjaottelua tehopistein 1+7=8. AHL:ssä hän pelasi 34 runkosarjaottelua tehopistein 5+10=15 ja kuusi playoff-ottelua tehopistein 1+3=4.


title: Cam Barker

text: Syksyn 2007 harjoitusleirin päätteeksi Blackhawks lähetti Barkerin uuden farmijoukkueensa, Rockford IceHogsin vahvuuteen. AHL-kauden 2007–2008 avauskierroksella 6. lokakuuta 2007 Quad City Flamesia vastaan hän syötti IceHogsin AHL-historian ensimmäisen maalin. Barker teki pelasi liigassa kauden aikana 29 runkosarjaottelua ja oli kahdeksalla osumallaan joukkueensa eniten maaleja tehnyt puolustaja. Hän nimettiin un, mutta tapahtuma jäi Barkerilta kuitenkin väliin, kun hänet kutsuttiin joulukuussa Blackhawksin NHL-vahvuuteen. Barker pelasi siellä kauden loppuun ja teki 45 runkosarjaottelussa tehot 6+12=18. Myös syksyn 2008 harjoitusleirin päätteeksi hänet lähetettiin farmiin. Blackhawksin toimitusjohtaja Dale Tallonin mukaan Barker lähetettiin sinne urheilullisista syistä, mutta julkisuudessa siirrolle pidettiin syynä hänen 2,8 miljoonan dollarin kausipalkkaansa, joka olisi ylittänyt Blackhawksin palkkakaton. Barker kutsuttiin seitsemän AHL-ottelun jälkeen takaisin Blackhawksin NHL-vahvuuteen. Hän vakiinnutti loppukaudella 2008–2009 paikkansa NHL:ssä ja teki siellä yhten kauden piste-ennätyksensä tehtyään 68 runkosarjaottelussa tehot 6+34=40 ja 17 playoff-ottelussa tehot 3+6=9.


title: Cam Barker

text: Heinäkuussa 2009 Barker teki Blackhawksin kanssa kolmivuotisen ja 9,25 miljoonan dollarin arvoisen jatkosopimuksen. Hän teki alkukaudella 2009–2010 51 ottelussa 14 tehopistettä. Barker osallistui joukkueen kanssa myös Victoria Cupiin Mestarien liigan voittanutta sveitsiläistä ZSC Lionsia vastaan, mutta Blackhawks hävisi ottelun kuitenkin lukemin 2–1. Barker teki joukkueensa ainoan maalin. NHL:n siirtotakarajalla, helmikuussa 2010 Blackhawks kauppasi hänet Minnesota Wildiin vaihdossa puolustaja Kim Johnssoniin sekä puolustaja Nick Leddyn pelaajaoikeuksiin. Barker teki Wildissa loppukaudella 19 ottelussa seitsemän tehopistettä.


title: Cam Barker

text: Kausi 2010–2011 Barkerilla osoittautui Wildissa pettymykseksi ja hän teki 52 runkosarjaottelussa vain viisi tehopistettä. Barkerin loppukautta vaivasi myös selkävaivat, joiden vuoksi hän pelasi kauden 22 viimeisestä ottelusta vain yhden. Kesäkuussa 2011 Wild asetti Barkerin siirtolistalle aikomuksenaan ostaa hänen sopimuksensa ulos. Koska mikään toinen NHL-organisaatio ei napannut Barkeria vuorokauden kuluessa, hänen sopimuksensa ostettiin ulos. Vain muutamaa päivää myöhemmin heinäkuussa Barker teki vapaana agenttina vuoden mittaisen ja 2,25 miljoonan dollarin arvoisen sopimuksen Edmonton Oilersin kanssa. Hän pelasi kaudella 2011–2012 loukkaantumisten vuoksi kuitenkin vain 25 runkosarjaottelua. Enimmillään Barker oli 35 ottelua sivussa marraskuussa 2011 tulleen nilkkavamman vuoksi.


title: Cam Barker

text: Syyskuussa 2012 Barker siirtyi NHL:n työsulunkin vuoksi ammattilaistry-out -sopimuksella AHL-joukkue Texas Starsiin. Joukkuetta valmensi hänen kummisetänsä ja Barkerille Medicine Hat Tigersin WHL-joukkueesta tuttu Willie Desjardins. Barkerin try-out purettiin joulukuussa. NHL:n työsulun päätyttyä, tammikuussa 2013 hän teki vapaana agenttina vuoden mittaisen ja 700 000 dollarin arvoisen sopimuksen Vancouver Canucksin kanssa. Barker pelasi terveydellisistä syistä loppukaudella 2012–2013 vain 14 ottelua. Huhtikuussa 2013 Canucks asetti hänet siirtolistalle, josta mikään toinen NHL-organisaatio ei napannut Barkeria vuorokauden kuluessa.


title: Cam Barker

text: Marraskuussa 2013 Barker teki loppukauden 2013–2014 kattavan sopimuksen KHL:n kazakstanilaisjoukkue Barys Astanan kanssa oltuaan alkukauden ilman sopimusta. Syyskuussa 2014 hän osallistui ammattilaistry-out -sopimuksella Chicago Blackhawksin harjoitusleirille, mutta Barker jäi kuitenkin ilman jatkosopimusta. Tämän jälkeen hän osallistui myös Rockford IceHogsin AHL-joukkueen harjoitusleirille jääden myös siellä ilman jatkosopimusta.Jatkoaika.com -verkkolehden saamien tietojen mukaan Barker neuvotteli syksyn aikana siirrosta Suomeen; mm. KHL-joukkue Jokereiden sekä SM-liigajoukkue Saimaan Pallon ja Helsingin IFK:n kanssa. Lopulta hän siirtyi joulukuussa 2014 loppukauden 2014–2015 kattavalla sopimuksella KHL:n slovakialaisjoukkue HC Slovan Bratislavaan. Heinäkuussa 2015 Barker teki joukkueen kanssa vuoden mittaisen jatkosopimuksen.


title: Cam Barker

text: Kaudella 2015–2016 Barker oli tehoilla 9+31=40 Slovanin paras syöttäjä Lukáš Kašparin kanssa ja toiseksi paras pistemies hänen jälkeensä. Barker jakoi koko KHL:n puolustajien pistepörssin voiton Barys Astanan Kevin Dallmanin kanssa, mutta hän vei suuremman maalimääränsä ansiosta varsinaisen kärkisijan. Barker pelasi kauden aikana myös ssa. Kaudeksi 2016–2017 hän palasi vuoden mittaisella sopimuksella Barys Astanaan. Kaudeksi 2017–2018 Barker palasi jälleen vuoden mittaisella sopimuksella Slovaniin. Kesken kauden, tammikuussa 2018 hän siirtyi loppukauden sopimuksella Sveitsin National Leaguen SCL Tigersiin, mutta Barkerin kausi päättyi kuitenkin jo helmikuussa kolmanteen otteluun jalkamurtuman vuoksi.


title: Cam Barker

text: Lokakuussa 2018 Barker siirtyi loppukauden 2018–2019 kattavalla ja marraskuun loppuun asti kestävän try-outin sisältävällä sopimuksella SM-liigajoukkue Tampereen Ilvekseen oltuaan alkukauden ilman sopimusta. Hän pelasi seitsemän ottelua tehden yhden maalin, mutta Barker kuitenkin loukkaantui ennen koejaksonsa päättymistä ja hänen vammansa vaati leikkaushoitoa. Barker jäi lopulta ilman jatkosopimusta.


title: Cam Barker

text: Barker pelasi alle 20-vuotiaiden MM-kilpailuissa vuosina 2005 ja 2006, joista molemmat turnaukset päättyivät maailmanmestaruuteen. Ensimmäinen turnaus hänellä päättyi kolmen ottelun jälkeen mononukleoosin vuoksi. Vuoden 2006 turnauksessa Barker toimi Kanadan varakapteenina. Hän pelasi myös U-18 Junior World Cupissa vuonna 2003, jolloin Barker toimi Kanadan kapteenina.


title: Cam Barker

text: Barker edusti myös Kanadan A-maajoukkuetta Spengler Cupissa vuonna 2012, jolloin joukkue voitti turnauksen. Hän jakoi Kanadan sisäisen tehotilaston voiton Matt Duchenen ja Geoff Kinraden kanssa lukemalla +4. Barker pelasi myös Nikolai Putškov -turnauksessa vuonna 2017.


title: Unkarinpaimenkoirat

text: Unkarinpaimenkoirilla tarkoitetaan seuraavia koirarotuja:


title: Ranska kesäolympialaisissa 1936

text: Ranska osallistui Berliinin kesäolympialaisiin 1936 201 urheilijan joukkueella. Maa saavutti urheilulajeissa 19 mitalia, joista seitsemän oli kultaisia, kuusi hopeisia ja kuusi pronssisia. Kisojen mitalitilastossa Ranska oli viides.


title: Meksiko kesäolympialaisissa 1936

text: Meksiko osallistui Berliinin kesäolympialaisiin 1936 32 urheilijan joukkueella. Maan edustajat saavuttivat urheilulajeissa kolme mitalia, joista kaikki olivat pronssisia. Kisojen mitalitilastossa Meksikolle heltisi 28. sija.


title: Polyspina piosae

text: Polyspina piosae (entinen "Torquigener piosae") on meressä elävä pallokala. Se on sukunsa ainoa laji. Se jää 10 cm pitkäksi. Väriltään se on päältä kermanvärinen, alta valkea, kauttaaltaan epäselvien oranssien läikkien tai juovien kirjoma. Sen pinnassa on harvakseltaan piikkimäisiä nystermiä.


title: Polyspina piosae

text: "Polyspina piosae" elää Intian valtameren itäosassa ja Australian länsiosassa. Se pysyttelee hiekkapohjaisilla alueilla korkeintaan 40 metrin syvyydessä.


title: KIX

text: Kix (tai KIX) on glam metal -yhtye, joka perustettiin Hagerstownissa, Marylandissä, USA:ssa vuonna 1980. Sen perustivat Ronnie Younkins tai taiteilija nimeltään "10/10", josta tuli yhtyeen toinen kitaristi sekä Donnie Purnell, josta tuli basisti, mutta tarvittaessa hän soitti myös syntikkaa ja lauloi.


title: KIX

text: Ensimmäinen kappale, jonka Ronnie ja Donnie soittivat yhdessä oli "Atomic Bombs". He soittivat sen kahden muusikon "Teen" ja "Tunesin" kanssa, jotka olivat Pittsburghista kotoisin. Ensimmäinen treenikämppä oli Old Mill Innissä, Williamsportissa, MD:ssä hiukan Hagerstownin ulkopuolella. Mutta koska "Tee" ja "Tunes" asuivat niin kaukana homma ei toiminut. Tämän jälkeen Ronnie pyysi Brian Forsytheä, "Damagea" bändiin toiseksi kitaristiksi ja laulajaksi. Rumpalinpaikan yhä ollessa avoimena he hyväksyivät Donnie Spencen. Hän ei omistanut autoa, joten hänet piti kyyditä harjoituksiin joka päivä. Steve Whiteman liittyi yhtyeeseen myös ja hän hoiti laulamisen kahden muun yrittäneen jälkeen (Terry Brady ja Sam Smith), jotka olivat epäonnistuneet laulussa. Mutta kun vähän aikaa oli kulunut ei muu bändi pitänyt Steven laulusta ja hän vaihtoi harkinnan jälkeen rumpali Donnie Spencen kanssa hommia, koska hän osasi soittaa rumpuja hyvin ja Spence taas lauloi sujuvasti. Mutta Steve hoiti kuitenkin vaikeammat laulut, koska Spence ei ollut varsinaisesti harjoitellut laulamaan.


title: KIX

text: Steve ei kuitenkaan ollut tyytyväinen ja lähti Hagerstowniin liittyäkseen bändiin nimeltänsä The Shooze. Tämän jälkeen Spence erotettiin Kixistä, koska hän ei laulanut kyllin hyvin.


title: KIX

text: Spencen lähdön jälkeen Jimmy "Chocolate" Chalfant tuli mukaan kuvioihin ja ryhtyi soittamaan rumpuja. Hän oli kokenut, koska oli ollut aiemmin The Shoozen rumpali. Jimmy oli myös Donnie Purnellsin vanha bändikaveri mm. kokoonpanoista Fire and Rain, Starship sekä Jax. Ronnie oli nähnyt heidän keikkojaan ja siksi hänkin tunsi Jimmyn. Steve palasi yhtyeeseen vuonna 1979 ja he muuttivat nimekseen The Generators.


title: KIX

text: Tämän jälkeen he nauhoittivat ensimmäisen albuminsa (nimestä ei tietoa), jonka jälkeen nimi vaihdettiin takaisin Kixiksi ilmeisesti Generatorsien huonon menestyksen takia.


title: KIX

text: 1981 tuli ulos Kixin esikoisalbumi, joka sai nimensä bändin nimestä monen muun lailla. Siinä oli mm. yhtyeen ensimmäinen yhdessä soitettu kappale "Atomic Bombs", "Contrary Mary", "The Itch", josta tuli yhtyeen tunnetuin kappale, "Kix Are for Kids", joka liitettiin usein yhtyeen nimeen vuosina 1960 ja 1970 ja niiden välillä. Levyllä oli myös kappale "Yeah, Yeah, Yeah", josta tuli kuuluisin konserttikipale Steve Whitemanin ainutlaatuisella tulkinnalla.


title: KIX

text: Vuonna 1982 kitaristi Ronnie "10/10" Younkins sai potkut ja tilalle tuli Brad Divens (Souls at Zero, Wrathchild ja Wrathchild America), joka on jälkeen päin ollut äänen muokkaaja mm. yhtyeillä Linkin Park ja Slayer. 1983 ilmestyi heidän toinen albuminsa (Kix nimisenä) "Cool Kids" ja se näytti yhtyeen kaupallisen puolen sisältäen nimikkokappaleen "Cool Kids" ja singlen "Body Talk". Kuitenkin eräs ei niin kovin tunnettu balladi nimeltänsä "For Shame", joka oli monien naisten suosikki.


title: KIX

text: Levyn äänityksen jälkeen Ronnie "10/10" Younkins halusi palata Kixiin ja asiaa mietittiin, mutta koska Ronnie oli perustaja ja ensimmäinen kitaristi hänet otettiin takaisin. Niinpä syntyi taas "Classic" Kix. Paluun jälkeen Kix soitti yhdessä Ratt (tai RATT) kokoonpanon kanssa ja myöhemmin yhteistyötä tehtiin mm. Warrantin tuottajan Beau Hillin kanssa.


title: KIX

text: '85 tuli täyteen ja Kix äänitti kolmannen studioalbuminsa "Midnite Dynamite", johon tuli Hard Rock- single samalla nimellä ja Funk Rock kappaleet "Cold Shower


title: Malta kesäolympialaisissa 1936

text: Malta osallistui Berliinin kesäolympialaisiin 1936 11 miesurheilijan joukkueella. Maltalaiset osallistuivat yleisurheiluun ja vesipalloon, mutta menestystä maan urheilijoille ei herunut. Malta oli jättänyt edelliset, Los Angelesin 1932 kesäolympialaiset väliin, joten maa palasi olympiatasolle kahdeksan vuoden tauon jälkeen.


title: Haminan hiippakunta

text: Haminan hiippakunta oli vuosina 1743-1812 toiminut hiippakunta, joka koostui Turun rauhassa Venäjään liitetyllä alueella eli ns. "Vanhassa Suomessa" toimineesta "Kymenkartanon provinssista".


title: Haminan hiippakunta

text: Kun Kaakkois-Suomi liitettiin Venäjään 1743, esivallan myötä alue siirtyi ortodoksisen kirkon vaikutuspiiriin. Turun rauhassa oli kuitenkin sovittu, että Venäjän yhteyteen siirtynyt alue saisi säilyttää luterilaisen uskon. Venäläiset halusivat säilyttää valtaamansa alueen rauhallisena ja alueesta muodostettiin oma hiippakuntansa. Hiippakuntaa johti konsistori, jonka puheenjohtajana ja tuomiorovastina toimi Haminan ja Vehkalahden kirkkoherra.


title: Haminan hiippakunta

text: Hiippakunnan johdossa oli lähes neljänkymmenen vuoden ajan "Fabian Niklas Gudseus", jolle venäläinen esivalta oli antanut tehtäväksi alueen kirkollisten olojen järjestämisen. Gudseus pyrki säilyttämään olot entisellään ja jätti voimaan ns. "Ruotsin mallin", joka tarkoitti esimerkiksi ruotsin säilymistä seurakuntien virkakielenä. Kirkolla oli näin vahva vaikutus alueen suomalaispiirteiden säilymiseen.


title: Haminan hiippakunta

text: Hiippakunta lakkautettiin vuonna 1812, jolloin alue liitettiin osaksi Suomen suuriruhtinaskuntaa.


title: Marilyn Cole

text: Marilyn Cole (s. 7. toukokuuta 1949 Portsmouth) on englantilainen entinen valokuvamalli ja Playboy-tyttö.


title: Marilyn Cole

text: Cole oli Playboyn tammikuun 1972 "Playmate of the Month" ja vuoden 1973 Playmate of the Year. Hän on ainoa kyseisen tittelin voittanut britti.


title: Black Rose

text: Black Rose: A Rock Legend on Thin Lizzyn yhdeksäs studioalbumi.


title: Black Rose

text: Black Rose ilmestyi vuonna 1979. Se nousi Britannian albumilistalla toiseksi ja on listasijoitusten perusteella yhtyeen menestynein levy siellä. Sitä vastoin Yhdysvalloissa yhtyeen menestys alkoi levyn ilmestyessä jo hiipua, ja listasijoitus oli vasta 81.


title: Black Rose

text: Levyllä soittaa kitaraa yhtyeelle jo aikaisemmin tuttu Gary Moore Brian Robertsonin jätettyä yhtyeen monien vaiheiden jälkeen. Gary Moore lähti pian levyn julkaisun jälkeen yhtyeestä keskittyäkseen soolouraansa. Täten "Black Rose" on ainut levy, jolla Gary Moore oli täysipäiväisesti mukana. Aikaisemmin hän oli ollut mukana vierailevana artistina.


title: Black Rose

text: Albumilla on Thin Lizzyn historian toinen "Sarah"-niminen kappale. Ensimmäinen, vuoden 1972 "Shades of a Blue Orphanage" -albumilta löytyvä kappale kertoo Phil Lynottin isoäidistä ja toinen "Black Rose" -albumilta löytyvä on omistettu Lynottin vastasyntyneelle tyttärelle. Päätöskappale "Róisín Dubh" on sikermä irlantilaisia perinnelauluja Lynottin ja Mooren sovittamana ("Róisín Dubh" on iiriä ja tarkoittaa mustaa ruusua ("black rose")). Singlenä julkaistusta "Waiting for an Alibi" -kappaleesta (Britannian single-listan 9. sija) tehtiin promovideo ja siitä tuli vakionumero yhtyeen konserteissa. "Got to Give It Up" kertoo päihdeongelmista, jotka alkoivat tulla esille yhtyeen jäsenten keskuudessa levyn teon aikana.


title: Black Rose

text: Albumilla vierailivat Rainbow- ja Dio-yhtyeistä tuttu Jimmy Bain ja 1980-luvulla suureen menestykseen noussut Huey Lewis.


title: Black Rose

text: Lisäksi:


title: Niilo Mäkelä

text: Niiles (Niilo) Ruben Mäkelä () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916.


title: Niilo Mäkelä

text: Mäkelän vanhemmat olivat maanviljelijä Juho Mäkelä ja Liisa Lahti. Hänet vihittiin avioliittoon vuonna 1924 Priita Liisa Snellmanin kanssa, josta hän erosi vuonna 1937 ja avioitui toisen kerran vuonna 1939 Katri Sofia Ilanderin kanssa, josta hän erosi vuonna 1942. Mäkelä kävi kansakoulun ja suoritti paikallispäälliköiden täydennyskurssin Suojeluskuntain päällystökoulussa vuonna 1922.


title: Niilo Mäkelä

text: Mäkelä työskenteli maanviljelijänä Revonlahdella ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 19. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Pataljoonan rintamalta paluun jälkeen Mäkelä siirrettiin 28. maaliskuuta 1917 alkaen Altonan työosastoon, josta hänet laskettiin siviilitöihin Saksaan elokuussa vuonna 1917.


title: Niilo Mäkelä

text: Mäkelä palasi takaisin Suomeen Tornion kautta 1. maaliskuuta 1918, josta hänet komennettiin Oulusta Ruukkiin kouluttamaan Paavolan ja Revonlahden yhdistyneitä suojeluskuntia. Myöhemmin hänet siirrettiin, tämän harjoitusleirin tultua lakkautetuksi toukokuun alussa vuonna 1918 joukkueenjohtajaksi Oulun suojeluskuntaan ja sieltä edelleen Pohjois-Pohjanmaan rykmentin täydennyspataljoonan 2. komppaniaan, jossa hän toimi 31. toukokuuta 1918 saakka. Myöhemmin hän työskenteli maanviljelijänä Revonlahdella sekä Revonlahden suojeluskunnan paikallis- ja harjoituspäällikkönä 15. lokakuuta 1918 - 31. heinäkuuta 1925 välisenä aikana. Oy ALKO Ab:n varastomiehenä hän työskenteli vuodesta 1932 alkaen.


title: Niilo Mäkelä

text: Mäkelä aloitti välirauhan aikana palveluksen varastonhoitajan apulaisena Puolustusvoimain Pääesikunnan topografisella osastolla, jossa tehtävässä hän jatkoi myös jatkosodan puhjettua. Myöhemmin hänet siirrettiin saman osaston toimistoupseeriksi, josta hänet siirrettiin vuonna 1943 Karttavarikko Revon päälliköksi. Mäkelä kuoli auto-onnettomuudessa Lieksassa, hänet on haudattu Revonlahden hautausmaalle Ruukkiin, sankarihautojen yhteyteen kirkon lähelle.


title: Perkloraatti

text: Perkloraatti on perkloorihapon suola. Perkloraatti-ioni [ClO] voi muodostaa ioniyhdisteitä metallikationien kanssa, jolloin muodostuu esimerkiksi perkloraatti-ionin alkalisuola, NaClO. Alkalimetalliperkloraatteja voidaan valmistaa kloraattien disproportionaatioreaktiolla: 4[ClO] → 3[ClO] + Cl


title: Perkloraatti

text: Kemikaalin valmistuksessa räjähdysvaara on suuri. Jo pienet määrät epäpuhtauksia voivat katalysoida kemikaalin hallitsematonta hajoamista kloridiksi ja happikaasuksi, mistä voi seurata räjähdys. Myös perkloraattisuolat itsessään ovat erittäin herkästi räjähtäviä, joten niitä täytyy käsitellä erityisen varovasti.


title: Perkloraatti

text: Perkloraatti on vahva hapetin, ja sitä käytetään esimerkiksi ilotulitteissa ja valoraketeissa. Ammoniumperkloraatin (NHClO) ja alumiinin seosta taas käytetään muun muassa avaruusrakettien polttoaineena.


title: Perkloraatti

text: Paitsi hapettavuutensa vuoksi, perkloraatti aiheuttaa ihmiselle vaaraa myös siksi, koska sen on havaittu olevan kilpirauhasmyrkky. Kemikaali saattaa häiritä kilpirauhasen kykyä imeä jodia ja muuttaa se hormoneiksi, mikä puolestaan voi johtaa lapsilla kehityshäiriöihin.


title: Nokia Oyj:n historia

text: Nokia Oyj on kehittynyt 1800-luvun nokialaisesta kumialan, puunjalostuksen ja kaapelialan yhtiöstä 1990-luvun aikana maailmanluokan elektroniikka-alan jättiläiseksi.


title: Nokia Oyj:n historia

text: Ulrik Wilhelm Eduard Polón (1861–1930) oli suomalainen yritysjohtaja ja Nokia-yhtymän isä ja perustaja.. Hän oli Suomen Gummitehtaan perustaja, toimitusjohtaja, hallituksen puheenjohtaja ja pääomistaja ja oli edustajana porvarissäädyssä valtiopäivillä 1905–1906. Hän vastusti sortovuosien aikana venäläistämispyrkimyksiä ja oli aktiivinen vastarintaliike Kagaalin johdossa. Hän oli karkotettuna Venäjälle 1916–1917. Hänen aloitteestaan Suomeen syntyi kumiteollisuus, ja myöhemmin nykyaikainen puu- ja kaapeliteollisuus.


title: Nokia Oyj:n historia

text: Ensimmäisen maailmansodan suhdanteiden ansiosta hankkimallaan varallisuudella Polónin omistama ja johtama Suomen Gummitehdas loi sen yhtymän, jota nykyisin kutsutaan Nokia Oyj:ksi. Polón osti vuonna 1918 Gummitehtaalle ensin Nokialla naapurissa toimivan puunjalostusta ja sähkövoiman tuotantoa harjoittavan Nokia Ab:n, jonka Fredrik Idestam oli perustanut 1860-luvulla. Sitten Gummitehdas osti vuonna 1922 Suomen Kaapelitehdas Oy:n, jonka juuret ulottuivat Arvid Wikströmin vuonna 1912 perustamaan Suomen Punomotehtaaseen.


title: Nokia Oyj:n historia

text: Johtaja Eduard Polón päätti vuosisadan alussa ottaa kumituotteiden nimeksi silloisen paikkakunnan mukaan Nokia, jotta tuotteet erottuisi selvästi venäläisistä kilpailijoistaan. Koko yritysrypästä ruvettiin vähitellen kutsumaan Nokiaksi emoyhtiön Suomen Gummitehtaan kumituotteiden mallin mukaan.


title: Nokia Oyj:n historia

text: Vaikka näitä kolmea Polónin omistamaa yritystä ei muodollisesti yhdistetty, koska laki ei siihen aikaan sallinut sitä, syntyi Eduard Polónin sijoittaja-aivojen ja hänen tehtaansa kumituotteiden kaupallisen menestyksen ansiosta 1920-luvun alussa omistuksen yhdistämä kolmen suuryrityksen rypäs, "tosiasiallinen konserni", jonka "holding-yhtiön hallituksena" toimi Gummitehtaan johtokunta ja sen vahva toimitusjohtaja, omistaja ja hallituksen puheenjohtaja Eduard Polón.


title: Nokia Oyj:n historia

text: Kun yhtiöt virallisesti fuusioituivat Oy Nokia Ab:ksi, voidaan Eduard Polónia pitää sen todellisena perustajana.


title: Nokia Oyj:n historia

text:
Vanhin näistä kolmesta yhtiöstä oli Nokia Aktiebolag, jonka historia alkaa Fredrik Idestamin vuonna 1865 Tammerkoskelle, Tampereelle perustamasta puuhiomosta. Muutamaa vuotta myöhemmin Idestam perusti toisen tehtaan Nokianvirran rannalle. Vuonna 1871 yritys muutettiin osakeyhtiöksi. Enemmistöosakkaaksi tuli Idestam ja perustajaosakkaisiin kuului muiden muassa senaattori Leo Mechelin. Myöhemmin yhtiön osakkaaksi tuli muiden muassa C. G. E. Mannerheim.
Nokia Aktiebolag oli vararikon partaalla 1910-luvulla, jolloin sen osti 1898 Helsingissä perustettu kalosseja valmistava Suomen Gummitehdas Oy ja sen vahva omistaja toimitusjohtaja Eduard Polón. Tehdas oli muuttanut Nokiankosken rannalle vuonna 1904 ja se sai käyttövoimansa puuhiomon voimalaitoksesta. Turvatakseen energiansaantinsa Gummitehdas osti konkurssikypsän puuhiomon.


title: Nokia Oyj:n historia

text: Suomen Gummitehdas käytti tuotemerkkinään "Nokia" heti muuton jälkeen korostaakseen tuotteiden suomalaisuutta venäläisiä kilpailevia kalossituotteita vastaan. Yhtiö laajentui myöhemmin valmistamaan muitakin kumituotteita, tunnetuimpina kumisaappaat ja autonrenkaat.


title: Nokia Oyj:n historia

text: Vuonna 1922 Suomen Gummitehdas osti Suomen Kaapelitehdas Oy:n, joka valmisti puhelin- ja lennätinkaapeleita.


title: Nokia Oyj:n historia

text: Nokia Aktiebolagin nimi muutettiin vuonna 1944 muotoon Nokia Osakeyhtiö – Nokia Aktiebolag ja Gummitehtaan nimi vaihtui vuonna 1959 Suomen Kumitehdas Oy:ksi.


title: Nokia Oyj:n historia

text: Vuodenvaihteessa 1966–1967 Suomen Kumitehdas, Nokia Osakeyhtiö ja Suomen Kaapelitehdas fuusioitiin Oy Nokia Ab:ksi, josta tuli nykyisen Nokia-konsernin emoyhtiö Nokia Oyj.


title: Nokia Oyj:n historia

text: Kaapelitehtaalle oli perustettu elektroniikka-osasto vuonna 1960 ja vuonna 1964 tehdas julkaisi ensimmäisen VHF-puhelimensa. Samaan aikaan Salora kehitti oman VHF-puhelimensa ja seitsemän vuotta myöhemmin autoradiopuhelimen.


title: Nokia Oyj:n historia

text: Vuonna 1979 Nokia ja Salora perustivat Mobira-yhtiön. Puunjalostuspuolen tuntijana aloittaneen Nokian toimitusjohtajan, vuorineuvos Kari Kairamon johdolla monialayhtiö alkoi kehittää NMT-tekniikkaa. Hänen aikanaan yhtiön oli pakko muuttaa painopiste pois metsäteollisuudesta, koska rahoittajapankit rajoittivat sen laajentumispyrkimyksiä. Mobira julkaisi ensimmäisen NMT-puhelimensa 1982. Nokia osti Saloran 1984. Vuonna 1986 Mobiran nimi muutettiin Nokia-Mobiraksi osoittamaan Nokian yksinomistusta. Ruotsalaisen Luxor-yhtiön hankinta teki Nokiasta myös televisioiden valmistajan, vaikkakin tv-tuotanto oli raskaasti tappiollista. Kairamo teki itsemurhan joulukuussa 1988. Hän toimi yhtiön johdossa kymmenkunta vuotta. Kairamon kuoleman jälkeen pankit halusivat lopettaa Nokian rahoittamisen, jotta lisätappioita ei tulisi. Ajatuksena oli Nokian myyminen ruotsalaiselle Ericssonille.


title: Nokia Oyj:n historia

text: Myyminen ei onnistunut, koska Ericsson ei halunnut ottaa yhtiön tappiollisia osia. Niinpä keväällä 1991 tehtiin saneeraussuunnitelma, jonka toteuttajiksi tulivat SYP:n Casimir Ehrnrooth ja Pohjola-yhtiöiden Yrjö Niskanen. He nostivat yhtiön toimitusjohtajaksi nuoren Jorma Ollilan, joka oli tullut yhtiöön matkapuhelinryhmän johtajaksi 1990. Ollila laati 1994 yhtiölle uuden strategian, joka merkitsi keskittymistä matkapuhelimiin.


title: Nokia Oyj:n historia

text: Samanaikaisesti puhelinlaitteiden kanssa yhtiössä kehitettiin myös puhelinverkkoja. 1970-luvulla yritys julkaisi Nokia DX200 -nimisen Euroopan ensimmäisen digitaalisen puhelinvaihteen. 1977 perustettu Telefenno Oy oli valtionyritys Televa Oy:n ja Nokia Oy:n yhteisyritys, joka jatkoi puhelinverkkojen kehitystä. 1981 yrityksen nimeksi vaihtui Telenokia Oy ja radiopuhelintoiminnot siirrettiin 1983 Mobira Oy:lle.


title: Nokia Oyj:n historia

text: GSM-tekniikan kehitysvaiheessa yhtiöstä lähtenyt Jorma U. Nieminen kumppaneineen perusti vuonna 1988 Benefonin (nyk. GeoSentric). Vuonna 1989 Nokia-Mobiran nimeksi muutettiin Nokia Mobile Phones ja kahta vuotta myöhemmin Nokia julkisti ensimmäisen GSM-puhelimensa.


title: Nokia Oyj:n historia

text: Valtio myi osuutensa Telenokia Oy:stä Nokia Oy:lle, ja 1992 yrityksen nimeksi vaihdettiin Nokia Telecommunications.


title: Nokia Oyj:n historia

text: Nokia kehitti ja valmisti myös tietokoneita ja niiden oheislaitteita, muiden muassa Mikko- ja MikroMikko-tuotenimillä. 1990-luvulla Nokia käytti resurssinsa hyvin pitkälle pelkästään matkapuhelimiin, niiden verkkotuotteisiin ja muihin tietoliikennealan järjestelmiin. Tällöin se luopui televisio- ja tietokonetoiminnoistaan.


title: Nokia Oyj:n historia

text: Puunjalostus myytiin 1989–1991, kumiteollisuus 1988–1995, tietokoneet ICL:lle 1991, kaapelituotanto 1995 NKF:lle ja televisiot 1996 Semi-Techille.


title: Nokia Oyj:n historia

text: Nokian nousu 1990-luvulla oli komea. Henkilöstömäärä kaksinkertaistui ja markkina-arvo 312-kertaistui kymmenessä vuodessa. Jorma Ollilan vahvimpana seuraajaehdokkaana yleisesti pidetty Pekka Ala-Pietilä ilmoitti 2005 eroavansa Nokian palveluksesta. Ala-Pietilän erosta ja Olli-Pekka Kallasvuon nimityksestä Ollilan seuraajaksi uutisoitiin samana päivänä. Nokian puhelimilla oli suuri vaikutus koko Suomen kansantaloudelle, koska suurin osa suunnittelusta ja valmisteuksesta tehtiin 2000-luvun alkupuolelle asti Suomessa. Yhtiö oli johtava suomalainen tuotekehittelijä, sillä noin 30 % Suomen yksityissektorin tuotekehityksen työntekijöistä oli työssä Nokialla. Yhtiön asema oli vahva vielä vuonna 2007, mutta samana vuonna lanseeratut iPhone ja Android mullistivat mobiilimarkkinat niin että Nokia joutui altavastaajaksi.


title: Nokia Oyj:n historia

text: Nokia ja Siemens ilmoittivat 19. kesäkuuta 2006 verkkoliiketoimintojen yhdistämisestä. Yhteisyrityksen nimeksi tuli Nokia Siemens Networks, ja se aloitti toimintansa 1. huhtikuuta 2007. Alun perin yhteisyrityksen oli tarkoitus aloittaa toimintansa vuoden 2007 alussa, mutta Siemensin lahjussyytteiden takia aloitusta lykättiin.


title: Nokia Oyj:n historia

text: Saksan Bochumin tehdas suljettiin kesäkuussa 2008 ja yhtiö ilmoitti marraskuussa 2008 aloittavansa neuvottelut Turun toimipisteen lopettamisesta tammikuussa 2009.. Helmikuussa 2009 Nokia ilmoitti sulkevansa Jyväskylän toimipisteensä (320 työntekijää), joka siirrettiin Jyväskylään 90-luvun lopulla Äänekoskelta.


title: Nokia Oyj:n historia

text: Vuonna 1981 Nokia osti Televan osake-enemmistön ja nimesi sen Telenokia Oy:ksi. Vuonna 1992 Nokia osti valtion osuuden Telenokiasta ja antoi sille nimen Nokia Telecommunications. Lokakuussa 1999 yhtiön nimeksi tuli Nokia Networks, koska se oli keskittynyt tietoliikenneverkkoihin. Vuonna 2007 Nokia ja Siemens yhdistivät verkkoliiketoimintansa nimelle Nokia Siemens Networks (NSN). Kesällä 2013 Nokia osti Siemensin puolikkaan yrityksestä, jolloin siitä tuli Nokian tytäryhtiö Nokia Solutions and Networks (NSN) Vuonna 2014 verkkoliiketoiminnasta oli jo tullut Nokian päätoimiala, tappiollinen matkapuhelintoiminta myytiin Microsoftille, NSN nimettiin Nokia Networksiksi ja sen toimitusjohtaja Rajeev Surista tuli koko Nokian uusi toimitusjohtaja.


title: Nokia Oyj:n historia

text: Kallasvuo työskenteli yhtiössä vuodesta 1980 yhteensä lähes kolme vuosikymmentä. Toimitusjohtajakausi sujui huonosti: kolmessa vuodessa 2007–2010 Nokian osakkeen hinta romahti yli 70 prosenttia. Kallasvuon paikan toimitusjohtajana otti 21. syyskuuta 2010 kanadalainen Stephen Elop. Tällöin Nokian puhelimien Symbian-käyttöjärjestelmä oli jäämässä pois. Tilalle kaavailtua MeeGo-käyttöjärjestelmää Elop ei halunnut. Sen sijaan hän julisti yhtiön olevan kuin palava öljynporaustorni. Lausunto saattoi yhtiön Symbian-puhelimet huonoon valoon ja niiden kysyntä romahti. Helmikuussa 2011 Elop ilmoitti yhtiön neuvottelevan matkapuhelinten myymisestä Microsoftille. Kauppa solmittiin syksyllä 2013 ja se toteutui huhtikuussa 2014. Yhteistyön tuloksena syntyneet Lumia-puhelimet eivät kuitenkaan saaneet suurta markkinaosuutta. Elop jätti yhtiön syyskuussa 2013. Paikannuspalveluja tuottava HERE-yksikkö myytiin elokuussa 2015 saksalaisten autonvalmistajien yhteisyritykselle 2,8 miljardilla eurolla.


title: Väinö Mäkelä (jääkäri)

text: Väinö Edvard Mäkelä () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan rehumestarina.


title: Väinö Mäkelä (jääkäri)

text: Mäkelän vanhemmat olivat vaihdemies Frans Nestor Mäkelä ja Hilma Aleksandra Lindström. Hänet vihittiin avioliittoon vuonna 1922 Aili Sylvia Hämäläisen kanssa. Mäkelä kävi viisi luokkaa Toijalan yhteiskoulua ja suoritti yksityisesti seitsemännen luokan Raahen yhteiskoulussa vuonna 1932. Hän kävi Suojeluskunnan päällystökoulun vuonna 1920 ja suoritti reserviupseeritutkinnon Kadettikoulussa vuonna 1921 sekä suoritti upseerien erikoiskurssin Suojeluskuntain päällystökoulussa vuonna 1925. Taktiikan soveltamiskurssin hän suoritti vuonna 1928 ja komppanianpäällikkökurssin vuonna 1929.


title: Väinö Mäkelä (jääkäri)

text: Mäkelä työskenteli harjoittelijana ja konttoriapulaisena valtionrautateillä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 21. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella.


title: Väinö Mäkelä (jääkäri)

text: Mäkelä astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan rehumestariksi 1. Jääkärirykmentin 2. jääkäripataljoonan konekiväärikomppaniaan. Hän osallistui sisällissodan taisteluihin Lempäälässä ja Kämärällä sekä Viipurissa.


title: Väinö Mäkelä (jääkäri)

text: Mäkelä toimi sisällissodan jälkeen koulutusaliupseerina Kaartin jääkäripataljoonan konekiväärikomppaniassa, josta hänet siirrettiin koulutusaliupseeriksi Itämeren jalkaväkirykmentti l:n 1. konekiväärikomppaniaan 17. tammikuuta 1919. Armeijasta hän erosi 15. helmikuuta 1919 ja liittyi suojeluskuntajärjestöön, jossa hänet sijoitettiin 10. huhtikuuta 1919 alkaen paikallispäälliköksi Rantasalmen suojeluskuntaan, josta hän siirtyi niin ikään paikallispäälliköksi Artjärven suojeluskuntaan 1. huhtikuuta 1922. Artjärveltä hän muutti Raaheen, jossa hän toimi paikallispäällikkönä Raahen suojeluskunnassa 1. lokakuuta 1922 alkaen. Hänet nimitettiin 1. huhtikuuta 1926 Raahen suojeluskuntapiirin I alueen ja 1. huhtikuuta 1927 II alueen päälliköksi. Suojeluskunnista hän erosi 30. huhtikuuta 1931 hänellä todetun sairauden takia.


title: Väinö Mäkelä (jääkäri)

text: Mäkelä osallistui talvisotaan T-Jalkaväkirykmentti 68:n I pataljoonan talousupseerina ja myöhemmin Jyväskylän varuskunnan apulaiskomendanttina ja varuskunnan tarkastavana upseerina. Jatkosodan puhjettua hänet komennettiin vartijaksi Valtion Lentokonetehtaalle Kuorevedelle, missä hän palveli vuoteen 1943 saakka. Hänet haudattiin Jämsään.


title: Peilitesti

text: Peilitesti (, MSR) on Gordon Gallupin kehittelemä testi, jolla tutkitaan voivatko eläimet tunnistaa itsensä peilikuvastaan. Testi tunnetaan myös kehityspsykologiassa lapsen kehitystä kuvastavana mittarina. Klassisessa esimerkissä testin kohteena olevan yksilön kasvoihin tai muualle yksilölle suoraan näkymättömään paikkaan sijoitetaan värikäs täplä. Tämän jälkeen seurataan, yrittääkö yksilö poistaa sen tai vähintään koskettaa sitä, mikä osoittaisi, että yksilö tunnistaa peilissä näkyvän hahmon olevan se itse. Yli 18-kuukautisten ihmislasten, ihmisapinoiden (paitsi gorilloiden), harakan ja ainakin yhden aasiannorsun (kolmesta kokeessa olleesta) on havaittu läpäisevän testin. Pullokuonodelfiinin ja miekkavalaan on tulkittu myös läpäisevän testin. Joidenkin ihmisten kanssa paljon tekemisissä olleiden gorillayksilöiden on kuitenkin havaittu läpäisevän peilitestin.


title: Peilitesti

text: Behavioristit ovat kyenneet kiertämään MSR-testin ehdollistamisella. Tässä kokeessa kyyhkyset opetettiin nokkimaan peilistä näkemiään itseensä sijoitettuja täpliä ruokapalkintojen avulla. Koetta ei kyetty toistamaan eikä kyyhkynen ole ikinä läpäissyt testiä ilman koulutusta.


title: Peilitesti

text: Testi suoritetaan yleensä niin, että toisaalle yksilöön sijoitetaan samanlainen mutta peilissä näkymättömästä materiaalista valmistettu täplä, sen varmistamiseksi, ettei testin kohde reagoi pelkästään tuntoaistin antamiin ärsykkeisiin.


title: Peilitesti

text: Länsimaisista ihmislapsista 50 % tunnistaa itsensä peilistä 18 kuukauden iässä. 20–24 kuukauden iässä 65 % läpäisee testin. Psykoanalyytikko Jacques Lacan kutsui tätä peilivaiheeksi.


title: Peilitesti

text:
Peilitestin on todettu korreloivan vahvasti sen kanssa, että lapsi ymmärtää esineiden olevan edelleen olemassa, vaikka ne on piilotettu (object permanence).
Edelleen on väitelty siitä merkitseekö kyky tunnistaa itsensä peilikuvastaan tietoisuutta itsestä. Tietoisuuden vaikean ongelman kannattajat ovat vastanneet testin tuloksiin katsomalla, että peilitesti osoittaa vain sen, että joillakin eläimillä on tarpeeksi kognitiivisia kykyjä ympäristönsä mallintamiseen, mutta se ei osoita fenomenaalisen tietoisuuden olemassaoloa itseään.


title: Peilitesti

text: Peilitestiä on kritisoitu sittemmin puutteelliseksi, koska minäkäsityksen on havaittu olevan vahvasti kulttuurisidonnainen, ja testin toimivan erityisesti länsimaisilla lapsilla. Osaa testatuista yksilöistä kasvoihin sijoitettu merkintä ei ilmeisesti häirinnyt tai kiinnostanut niin, että olisivat esimerkiksi koskettaneet sitä useasti tai yrittäneet poistaa sitä, joka testissä on merkityksellistä. Läheskään kaikki lapsista (ja eläimistä), joilla katsotaan jo olevan käsitys itsestään yksilöinä, eivät läpäise koetta. Esimerkiksi Fidžillä ja Keniassa monet kuusivuotiatkaan lapset eivät läpäise testiä. Testin toimivuutta on epäilty myös joillain eläinlajeilla kuten koirilla, joilla haju ja kuulo ovat tärkeitä aisteja, mutta näkö ei ole välttämättä yhtä keskeisessä asemassa.


title: Jussi Mäntylä

text: Johannes (Jussi) Mäntylä () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana.


title: Jussi Mäntylä

text: Mäntylän vanhemmat olivat maanviljelijä Kaappo Mäntylä ja Amalia Ekola. Hänet vihittiin avioliittoon vuonna 1922 Eeva Helena Naaralaisen kanssa.


title: Jussi Mäntylä

text: Mäntylä kansakoulun ja suoritti yksityisesti keskikoulukurssin Iin yhteiskoulussa vuonna 1930. Hän suoritti suojeluskuntaupseerikurssin vuonna 1921 ja aluepäälliköitten täydennyskurssin vuonna 1925 sekä taktiikan soveltamiskurssin vuonna 1927. Komppanianpäällikkökurssin hän kävi vuonna 1933 Suojeluskuntain päällystökoulussa ja Reserviupseerikoulun vuonna 1928.


title: Jussi Mäntylä

text: Mäntylä työskenteli maanviljelijänä Alahärmässä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. konekiväärikomppaniaan 13. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, josta hänet komennettiin 17. elokuuta 1916 alkaen erikoistehtäviin Suomeen. Suomessa hän toimi läntisellä jääkärietapilla ja osallistui Simon kahakkaan 11. joulukuuta 1916. Takaisin Saksaan Mäntylä palasi 9. helmikuuta 1917, missä hänet sijoitettiin pataljoonan 1. komppaniaan.


title: Jussi Mäntylä

text: Mäntylä astui Suomen armeijan palvelukseen Saksassa 7. helmikuuta 1918 varavääpeliksi ylennettynä. Takaisin Suomeen hän palasi 3. maaliskuuta 1918 aselaiva S/S Virgolla Vaasaan. Vaasasta hänet komennettiin joukkueenjohtajaksi 1. Jääkärirykmentin 3. jääkäripataljoonan konekiväärikomppaniaan. Hän osallistui sisällissodan taisteluihin Tampereella ja Viipurissa sekä Kämärällä.


title: Jussi Mäntylä

text: Mäntylä määrättiin sisällissodan jälkeen suoritetussa armeijan uudelleen järjestelyssä joukkueenjohtajaksi Suomen valkoiseen kaartin 1. konekiväärikomppaniaan. Armeijasta hän erosi 6. elokuuta 1918, mutta astui uudelleen palvelukseen jo 6. joulukuuta 1918 ja hänet sijoitettiin entiseen tehtävään Suomen valkoiseen kaartiin. Heimosotiin Mäntylä osallistui 26. joulukuuta 1919 - 1. toukokuuta 1920 välisenä aikana Petsamon retkikuntaan ja osallistui retkellä taisteluihin Salmijärvellä. Sotaretkeltä palattuaan hän astui suojeluskuntajärjestön palvelukseen 1. lokakuuta 1920 alkaen ja hänet sijoitettiin paikallispäälliköksi Akaan-Toijalan suojeluskuntaan, josta hänet siirrettiin 1. kesäkuuta 1921 alkaen päälliköksi Pohjois-Hämeen suojeluskuntapiiriin VIII ja 1. helmikuuta 1933 alkaen VII alueelle. Suojeluskunnista Mäntylä erosi 27. elokuuta 1937.


title: Jussi Mäntylä

text: Mäntylä osallistui talvisotaan Pohjois-Hämeen suojeluskuntapiirin V alueen aluepäällikkönä. Välirauhan aikana hän työskenteli maanviljelijänä Jämsässä. Jatkosodan puhjettua hänet komennettiin Osasto Kuussaareen päälliköksi Aunuksen Heimosoturipataljoonan konekiväärikomppaniaan, missä hän palveli vuoteen 1942 saakka, jolloin hänet vapautettiin palveluksesta ja hän siirtyi viljelemään omistamaansa tilaa Jämsässä. Hänet haudattiin Jämsään.


title: Keisarifregattilintu

text: Keisarifregattilitu ("Fregata magnificens") on fregattilintujen heimoon ja sukuun kuuluva merilintu, aiemmalta nimeltään keisarikaappari. Kuten muutkaan fregattilinnut, keisarifregattilintu ei osaa kävellä maalla eikä uida.


title: Keisarifregattilintu

text: Keisarifregattilinnut kasvavat vartaloltaan noin 100 cm pitkäksi, kärkiväliltään jopa 2 m 15 cm kokoiseksi. Koiras on naarasta hiukan pienempi. Nokka on suuri, luunvärinen ja petolintumainen. Jalat ovat vain n. 2,5 cm pitkiä ja niissä olevat räpylät ovat surkastuneet. Varpaiden päissä on käyrät kynnet. Pyrstö on haaroittuva.Höyhenpeite on koirailla täysin musta, naarailla rinta ja käljet ovat valkoisia. Nuorten lintujen pää ja vatsa ovat valkoisia. Ne saavat aikuisen höyhenpuvun vasta kahden vuoden iässä.


title: Keisarifregattilintu

text: Keisarifregattinnun pesimisalueet Tyynellämerellä ovat Galápagossaarilta ja Guayaquilinlahdelta Hondurasiin, Atlantilla pesimisalueet ovat Bahamasta Alankomaiden Antillien kautta Rio de Janeiroon. Lisäksi Afrikan länsirannikolla ja Kap Verdessä on pesimäyhdyskuntia.


title: Keisarifregattilintu

text: Krisarifregattilinnut elävät pääasiassa merellä, mutta ne nukkuvat ja lepäilevät puiden oksilla. Nuoret linnut oleskelevat pääasiassa syntymäpaikkansa ympäristössä. Ne voivat nousta lämpimien ilmavirtausten avulla jopa 2 500 metrin korkeuteen. Pesät ne rakentavat pääasiassa pikkusaarille lähellä rannikkoa tai isoa saarta.


title: Keisarifregattilintu

text: Keisarifregattilinnut syövät pääasiassa lentokaloja tai muita kaloja, selkärankaisia ja selkärangattomia. Joskus ne syövät laivasta mereen heitettyjä jätteitä tai ryöstävät suulien ja ruskopelikaanien ruoan.


title: Keisarifregattilintu

text: Keisarifregattilinnut ovat seurallisia lintuja, yhdessä pesintäyhdyskunnassa voi olla jopa 500 paria. Ne änntelevät raakkuvalla äänellä.


title: Keisarifregattilintu

text: Keisarifregattilintukoiras valmistaa risuista pesän tai kunnostaa edellisvuotista, menee sinne ja pullistaa punaiseksi muuttuneen kurkkupussinsa täyteen houkutellakseen naaraan luokseen parittelemaan. Hyväksyttyään koiraan naaras kunnostaa pesää. Naars munii pesään vain yhden liidunvalkoisen munan. Koiras ja naaras hautovat munaa vuorotellen 7-8 viikkoa. Poikanen on alaston ja sokea. Ryöstöyritysten takia toinen emoista vahtii poikasta herkeämättä. Poikanen saa pian valkoisen untuvapuvun. Lentokykyinen siitä tulee 4-5 kuukauden ikäisenä. Aikuisiksi ne tulevat kahden vuoden iässä.


title: John Spilsbury

text: John Spilsbury (1739–1769) oli lontoolainen kaivertaja ja kartantekijä, joka valmisti maailman ensimmäisen palapelin noin vuonna 1760. Hän liimasi tekemänsä kartan puulevylle ja sahasi palat irti maiden rajoja pitkin. Tarkoituksena hänellä oli luoda lapsille maantiedon opetusväline.


title: John Spilsbury

text: Alkuperäisiä Spilsburyn tekemiä palapelejä on tiettävästi säilynyt vain kaksi. British Libraryn kokoelmissa on niistä toinen.


title: HMS Birmingham (19)

text: HMS Birmingham (viirinumero 19) oli Britannian kuninkaallisen laivaston Southampton-luokan (osa Town-luokkaa) kevyt risteilijä.


title: HMS Birmingham (19)

text: Alus tilattiin Devonportin telakalta. Sen köli laskettiin 18. heinäkuuta 1935 ja alus laskettiin vesille 1. syyskuuta 1936. Alus valmistui 18. marraskuuta 1937.


title: HMS Birmingham (19)

text: "HMS Birmingham" liitettiin palvelukseen otettaessa 5. risteilijäviirikköön Kiinan laivastoasemalle. Toisen maailmansodan syttymisen jälkeen alus siirrettiin Maltalle huollettavaksi, minkä jälkeen se liitettiin Kotilaivastoon.


title: HMS Birmingham (19)

text: Alus osallistui Norjan taisteluihin ja Saksan Englantiin kohdistuvan maihinnousu-uhan torjuntaan ennen siirtoa telakalle modernisoitavaksi. Se oli telakalla syyskuusta joulukuuhun 1940. Alus suojasi palvelukseen palattuaan Lähi-itään Kapkaupungin reittiä matkaavia joukkojenkuljetussaattueita ja otti osaa Kriegsmarinen taistelulaivan "Bismarckin" metsästykseen.


title: HMS Birmingham (19)

text: Alus siirrettiin heinäkuussa 1941 Etelä-Amerikan osaston lippulaivaksi, mistä tehtävästä se siirrettiin helmikuussa 1942 Itäiseen laivastoon. Maaliskuussa aluksen puolen tuuman konekiväärit poistettiin ja samalla sille asennettiin seitsemän yksiputkista 20 millimetrin ilmatorjuntatykkiä sekä tutkat 284 ja 291. Alus osallistui kesäkuussa operaatio Vigorousiin Välimerellä. Aluksen tehtävät Intian valtamerellä koostuivat saattueiden suojaamisesta sekä merialueen valvonnasta. Alus palasi Englantiin huhtikuussa 1943 huollettavaksi. Huollon aikana alukselta poistettiin lentokoneen tarvitsemat rakenteet, viisi yksiputkista 20 millimetrin ilmatorjuntatykkiä sekä tyypin 291 tutka. Alukselle asennettiin kahdeksan kaksiputkista 20 millimetrin ilmatorjuntatykkiä sekä tutkat 281 ja 273.


title: HMS Birmingham (19)

text: Aluksen palatessa huollosta Intian valtamerelle "U-407" osui siihen torpedolla 28. marraskuuta Kyrenaikan edustalla. "HMS Birmingham" vaurioitui pahoin ja joutui jäämään Aleksandriaan tilapäiskorjauksia varten kesäkuuhun 1944, jonka jälkeen se purjehti Yhdysvaltoihin korjattavaksi.


title: HMS Birmingham (19)

text: Korjausten aikana aluksen X-torni poistettiin ja sen tilalle asennettiin neljä neliputkista 40 millimetrin Boforsin ilmatorjuntatykkiä ja kaksi kaksiputkista sekä viisi yksiputkista 20 millimetrin ilmatorjuntatykkiä lisättiin.


title: HMS Birmingham (19)

text: "HMS Birmingham" palasi palvelukseen marraskuussa 1944. Alus liitettiin kotivesille palaamisen jälkeen 10. Risteilijäviirikköön Scapa Flowhun, minkä mukana se otti osaa sodan loppuun saakka Norjan rannikon tapahtumiin.


title: HMS Birmingham (19)

text: Sodan jälkeen alus huollettiin Portsmouthissa, minkä jälkeen se palveli 4. risteilijäviirikössä Itä-Intian laivastossa vuoteen 1950. Alus palveli osan ajasta Etelä-Atlantin osastossa vuoden 1948 aikana. Alus siirrettiin 1952 5. risteilijäviirikköön Kauko-Itään, jonka mukana se otti osaa Korean sotaan. Alus siirrettiin 1955 1. risteilijäviirikön lippulaivaksi Välimeren laivastoon.


title: HMS Birmingham (19)

text: Alus jatkoi palvelustaan Koti- ja Välimeren laivastossa aina 3. joulukuuta 1959 saakka, jolloin se poistettiin palveluksesta Devonportissa viimeisenä luokkansa aluksista. Alus sijoitettiin poistolistalle maaliskuussa 1960 ja se saapui 7. syyskuuta 1960 Inverkeithingiin T. W. Wardille romutettavaksi.


title: Sol-Angel and the Hadley St. Dreams

text: Sol-Angel and the Hadley St. Dreams on yhdysvaltalaisen R&B-laulaja Solange Knowles toinen studio-albumi, joka julkaistiin Yhdysvalloissa 18. elokuuta 2008.


title: Sol-Angel and the Hadley St. Dreams

text: Albumi nousi Yhdysvalloissa Billboard 200 -listan yhdeksännelle sijalle.


title: Pakollinen yhtymä

text: Pakollinen yhtymä eli pakollinen yhtiö on sellainen taloudellisen edun saavuttamiseksi perustettu yhteenliittymä, johon jokin säädös tai enemmistön tahto pakottaa liittymään. Tällaista järjestelyä käytetään nykyisin ja on käytetty vanhemmassakin lainsäädännössä vastahakoisten pakottamiseen osallisiksi yhteiseen hankkeeseen.


title: Pakollinen yhtymä

text: Vanhassa lainsäädännössä tällaisia yhteenliittymiä kutsuttiin yhtiöiksi. Esimerkiksi vuoden 1902 vesioikeuslaki sääti: "Järvenlaskemisyrityksen osakkaat muodostavat yhtiön ja ovat velvolliset valitsemaan yhden tahi useampia toimitsijoita, joiden tulee kantaa ja vastata yhtiön puolesta, kerätä ja koota osakkailta heidän maksuosuutensa ja muuten hoitaa yhtiön asioita." Vesioikeuslain korvanneessa vesilaissa todetaan: "Ojitusyhtiön osakkaita ovat ne, jotka saavat ojitussuunnitelman mukaan yhteisestä ojituksesta hyötyä."


title: Pakollinen yhtymä

text: Pakollisia yhtymiä ovat esimerkiksi


title: HMS Newcastle (76)

text: HMS Newcastle (viirinumero 76) oli Britannian kuninkaallisen laivaston Southampton-luokan (osa "Town"-luokkaa) kevyt risteilijä. "HMS Newcastle" rakennettiin Vickers-Armstrongin Tynen telakalla, jossa aluksen kölinlasku tapahtui 4. lokakuuta 1934. Alus laskettiin vesille 23. tammikuuta 1936 ja saatiin valmiiksi 5. maaliskuuta 1937.


title: HMS Newcastle (76)

text: "HMS Newcastle" liitettiin palvelukseen otettaessa 2. Risteilijäviirikköön ja alus oli toisen maailmansodan syttyessä telakalla.


title: HMS Newcastle (76)

text: Aluksen palatessa palvelukseen syyskuun puolessa välissä 1939 se liitettiin 18. Risteilijäviirikköön Kotilaivastoon suojaamaan kauppamerenkulkua Läntiselle reitille (), josta se siirrettiin Pohjanmeren valvontaan. Alus oli marraskuussa etsimässä Saksan laivaston taisteluristeilijöitä "Scharnhorstia" ja "Gneisenauta" niiden upotettua "HMS Rawalpindin".


title: HMS Newcastle (76)

text: "HMS Newcastlen" palattua telakalta Tynestä palvelukseen heinäkuussa 1940 se liitettiin mahdollisen saksalaisten suorittaman Englannin maihinnousun torjuntaan Plymouthiin Etelä-Englantiin. Alus oli 11. lokakuuta yhdessä "HMS Revengen" kanssa tulittamassa maakohteita Cherbourgissa. Muutamaa päivää myöhemmin alus yhdessä risteilijä "HMS Emeraldin" sekä hävittäjien kanssa suorittivat iskun saksalaista hävittäjä osastoa vastaan. "HMS Newcastlen" ehdittyä paikalle saksalaiset irtaantuivat.


title: HMS Newcastle (76)

text: "HMS Newcastle" siirrettiin 13. marraskuuta Gibraltarille liittyäkseen Force H:hon. Alus osallistui 27. marraskuuta Spartiventon taisteluun. Alus siirrettiin joulukuussa Etelä-Atlantin osastoon, jossa se valvoi La Plata -joen suun aluetta elokuuhun 1941, jolloin se purjehti Bostoniin telakalle. Huollon aikana alukselta poistettiin puolentuuman konekiväärit ja tutka 286 saaden niiden tilalle yhdeksän yksiputkista 20 millimetrin ilmatorjuntatykkiä sekä tutkat 273 ja 291.


title: HMS Newcastle (76)

text: Alus palasi 29. joulukuuta Plymouthiin, josta se siirrettiin helmikuussa 1942 Itäiseen laivastoon, jossa se palveli kesäkuiseen Välimerelle siirtoonsa saakka. Alukseen osui 15. kesäkuuta "S56":sta laukaistu torpedo, joka aiheutti suurta tuhoa. Alukselle tehtiin tilapäiskorjaukset Bombayssa ja siirtyi sitten New Yorkin laivaston telakalle Yhdysvaltoihin, jonne se saapui 10. lokakuuta. Korjausten yhteydessä alukselta poistettiin lentokoneiden tarvitsemat rakenteet ja tutka 291, joiden tilalle asennettiin kymmenen yksiputkista 20 millimetrin ilmatorjuntatykkiä ja uudistettu tutkajärjestelmä. Aluksen korjaus oli kuitenkin edelleen kesken sen palatessa maaliskuussa 1943 Englantiin. Alus siirrettiin 4. Risteilijäviirikköön Itäiseen laivastoon, ja se saapui 27. toukokuuta Kilindiniin. Aluksella vaihdettiin heinä-syyskuussa 1943 kuusi yksiputkista neljään kaksiputkiseen 20 millimetrin ilmatorjuntatykkiin, joka säilyi kevyenä ilmatorjunta-aseistuksena sodan loppuun saakka. Alus palasi toukokuussa 1945 Englantiin Rosythiin telakalle.


title: HMS Newcastle (76)

text: "HMS Newcastle" palasi palvelukseen lokakuussa. Huollon aikana alukselta poistettiin X-torni. Alus suoritti joukkojenkuljetuksia osana Plymouthiin sijoitettuja osastoja, kunnes se siirrettiin 1947 1. Risteilijäviirikköön Välimeren laivastoon, palaten muutaman vuoden kuluttua Plymouthiin.


title: HMS Newcastle (76)

text: "HMS Newcastle" oli 1950-1951 ensimmäisiä aluksia, joille tehtiin sodan jälkeen modernisointi. Alus lähetettiin Kauko-Itään osana 5. Risteilijäviirikköä osallistumaan Korean sotaan.


title: HMS Newcastle (76)

text: "HMS Newcastle" palveli uransa lopun Kauko-Idän laivastossa, kunnes palasi elokuussa 1958 Englantiin palveluksesta poistettavaksi. Alus saapui 19. elokuuta 1959 Faslaneen Shipbreaking Industriesille romutettavaksi.


title: HMS Sheffield (24)

text: HMS Sheffield (viirinumero 24) oli Britannian kuninkaallisen laivaston Southampton-luokan (osa "Town"-luokkaa) kevyt risteilijä.


title: HMS Sheffield (24)

text: Alus tilattiin Vickers Armstrongin Tynen telakalta, missä köli laskettiin 31. tammikuuta 1935. Alus laskettiin vesille 23. heinäkuuta 1936 ja saatiin valmiiksi 25. elokuuta 1937.


title: HMS Sheffield (24)

text: "Sheffieldille" asennettiin ensimmäinen brittiläinen tutkajärjestelmä, tyyppi 79Y, vuonna 1938.


title: HMS Sheffield (24)

text: Alus palveli syyskuussa 1939 Kotilaivaston 18. risteilijäviirikössä tehtävänään Tanskan salmen valvonta Grönlannin ja Islannin välillä, kunnes se huhtikuussa 1940 osallistui Norjan taisteluihin. Alus siirrettiin kesäksi Etelä-Englantiin torjumaan mahdollista saksalaisten joukkojen maihinnousua, kunnes se 22. elokuuta purjehti Gibraltarille liittyäkseen sinne perustettuun Force H:hon.


title: HMS Sheffield (24)

text: Alus osallistui useaan operaatioon Välimerellä ja loppuosan vuotta 1940 partioi Azoreilla. Alus osallistui 9. helmikuuta 1941 Genovan pommitukseen ja maaliskuussa operaatioihin Vichyn Ranskan saattueita vastaan. Oltuaan suojaamassa Maltan lentokonetäydennystä alus siirrettiin Atlantille saksalaisen taistelulaivan "Bismarckin" metsästykseen. "Bismarckin" upottua "Sheffield" valtasi 12. kesäkuuta saksalaisen tankkerin "Friedrich Bremen".


title: HMS Sheffield (24)

text: Alus jatkoi palvelustaan Välimerellä, kunnes palasi lokakuussa Englantiin, jolloin yhdessä "HMS Kenyan" kanssa upotti 3. lokakuuta saksalaisen tukilaivan "Kota Pinangin" Cape Ortegalin edustalla.


title: HMS Sheffield (24)

text: Alus siirrettiin suojaamaan Jäämeren saattueita, kunnes se osui 4. maaliskuuta 1942 miinaan Islannin rannikolla. Alus oli heinäkuuhun saakka korjattavana, minkä jälkeen se palasi Jäämerelle lukuun ottamatta marraskuuta, jolloin se oli Välimerellä tukemassa Pohjois-Afrikan maihinnousua.


title: HMS Sheffield (24)

text: Joulukuussa 1942 saksalaisten "Admiral Hipperin", "Lützowin" ja hävittäjien hyökättyä saattueen JW51B kimppuun "Sheffield" vaurioitti "Admiral Hipperiä" ja upotti hävittäjä "Z16 Friedrich Eckoldtin". Alus siirrettiin helmikuussa 1943 Biskajanlahdelle, josta se siirtyi elokuussa edelleen Välimerelle tukemaan Salernon maihinnousua.


title: HMS Sheffield (24)

text: "Sheffield" palasi Jäämerelle ja otti joulukuussa osaa Saksan laivaston taisteluristeilijä "Scharnhorstin" upottamiseen. Alus suojasi 1944 "Tripitziä" vastaan hyökänneitä osastoja, kunnes lähti huollettavaksi Bostoniin Yhdysvaltoihin. Alus palasi Englantiin, jossa muutostyöt viimeisteltiin.


title: HMS Sheffield (24)

text: Alus palasi palvelukseen toukokuussa 1946 ja siirrettiin Amerikan ja Länsi-Intian asemalle, josta palasi HMNB Chathamiin huollettavaksi 1949-1950. Palvelukseen palattuaan alus liitettiin Kotilaivaston 2. risteilijäviirikköön, kunnes se palasi Länsi-Intian asemalle 8. risteilijäviirikön lippulaivaksi. Alus palasi huoltoon 26. lokakuuta 1954, mistä palattuaan palveli Koti- ja Välimeren laivastoissa ennen siirtoa reserviin tammikuussa 1959. Reservissä alus vapautti taistelulaiva "HMS Valiantin" lippulaivantehtävistä. "Sheffield" vapautettiin lippulaivan tehtävästä syyskuussa 1964 ja asetettiin poistolistalle. Alus hinattiin 6. tammikuuta 1967 Rosythiin riisuttavaksi sotamateriaalista ja edelleen 18. syyskuuta romutettavaksi Shipbreaking Industriesille Faslaneen.


title: HMS Southampton (83)

text: HMS Southampton (viirinumero 83) oli Britannian kuninkaallisen laivaston Southampton-luokan (osa "Town"-luokkaa) kevyt risteilijä. "HMS Southampton" rakennettiin John Brownin & Companyn telakalla Clydebankissa Skotlannissa, jossa aluksen kölinlasku tapahtui 21. marraskuuta 1934. Alus laskettiin vesille 10. maaliskuuta 1936 ja saatiin valmiiksi 6. maaliskuuta 1937.


title: HMS Southampton (83)

text: "HMS Southampton" oli Kotilaivastossa 2. Risteilijäviirikön lippulaivana. Alukseen osui 16. lokakuuta 1939 pommi sen ollessa ankkurissa Rosythissa. Aluksen vauriot jäivät kuitenkin vähäisiksi. Alus liitettiin Humberin osastoon helmikuuhun 1940 saakka, jolloin se siirrettiin Scapa Flowhun 18. Risteilijäviirikköön.


title: HMS Southampton (83)

text: "HMS Southampton" osallistui huhtikuussa Norjan taisteluihin, jonka aikana alusta pommitettiin useaan otteeseen, mutta se ei vaurioitunut vakavasti. Norjan jälkeen alus osallistui mahdollisen Englannin maihinnousun torjuntaan Etelä-Englannissa, kunnes se palasi lokakuussa Scapa Flowhun.


title: HMS Southampton (83)

text: "HMS Southampton" purjehti 15. marraskuuta Välimerelle, jossa se otti 27. marraskuuta osaa Spartiventon taisteluun. Alus siirrettiin joulukuussa Punaiselle merelle suojaamaan joukkojenkuljetussaattueita ja pommittamaan Kismajua taisteluissa Italian Itä-Afrikkaa vastaan.


title: HMS Southampton (83)

text: "HMS Southampton" liitettiin 1. tammikuuta 1941 3. Risteilijäviirikköön, jonka mukana alus oli suojaamassa Maltan saattueita. Alukseen osui 11. tammikuuta Sisilian edustalla kaksi tai kolme lentopommia, jotka tekivät aluksesta liikuntakyvyttömän sekä aiheuttivat valtavan tulipalon. "HMS Gloucester" laukaisi yhden torpedon ja "HMS Orion" neljä vaurioituneen aluksen upottamiseksi.


title: Inza

text: Inza () on kaupunki Uljanovskin alueella Venäjällä. Se sijaitsee Suran vesistöön kuuluvan Sjuksjumka-joen varrella 167 kilometriä Uljanovskista lounaaseen. Kaupunki on Inzan piirin keskus. Siellä risteytyvät Uljanovskiin, Syzraniin ja Ruzajevkaan johtavat rautatiet. Asukkaita on 19 700 henkeä (vuonna 2005).


title: Inza

text: Paikkakunta on syntynyt vuonna 1897 perustetun rautatieaseman ympärille. Kaupunginoikeudet se sai vuonna 1946. Nykyään Inzassa on rakennustarvike- ja puunjalostusteollisuutta.


title: Helmipeipot

text: Helmipeipot ("Hypargos") on loistopeippojen heimoon kuuluva varpuslintusuku. Helmipeippojen sukuun kuuluu BirdLifen mukaan kaksi lajia.


title: I Decided

text: I Decided on Solange Knowlesin single "Sol-Angel and the Hadley St. Dreams" -albumilta.


title: Sengilei

text: Sengilei () on kaupunki Uljanovskin alueella Venäjällä. Se sijaitsee Volgan muodostaman Kuibyševin tekojärven rannalla 72 kilometriä Uljanovskista etelään. Kaupunki on Sengilein piirin keskus. Volgan rannalla on jokisatama. Asukkaita on 8 100 henkeä (vuonna 2005).


title: Sengilei

text: Vuonna 1666 paikalle perustettiin rajalinnoitus paimentolaiskansojen hyökkäyksiä vastaan. Ensimmäiset asukkaat olivat kasakoita. 1700-luvun alussa kolme asutusta yhdistettiin Pokrovskojen kyläksi, josta vuonna 1780 tuli Sengilein kaupunki ja myöhemmin Simbirskin lääniin kuuluneen kihlakunnan keskus. 1800-luvulla kehittyi myllyteollisuutta, vuonna 1907 rakennettiin pieni sähkölaitos ja vuonna 1914 sementtitehdas. Vuonna 1925 Sengilei alennettiin kyläksi. Vuonna 1928 se sai työläisasutuksen statuksen ja vuonna 1943 siitä tuli jälleen kaupunki.


title: Sengilei

text: Nykyään Sengileissä on mm. sementtitehdas, elintarvike- ja huonekaluteollisuutta. Lähistöllä sijaitsee Turgenevin veljesten entinen kartano.


title: Olla Teräsvuori

text: Konrad Gabriel (Olla) Teräsvuori (sukunimi vuoteen 1906 Ståhlberg; 27. joulukuuta 1888 Kuopio – 11. kesäkuuta 1953 Helsinki) oli suomalainen kansansivistystyön edistäjä ja runoilija.


title: Olla Teräsvuori

text: Teräsvuoren vanhemmat olivat tullitarkastaja Henrik Gabriel Ståhlberg ja Beda Josefina Jack. Hän pääsi ylioppilaaksi 1908 Helsingin normaalilyseosta ja valmistui filosofian maisteriksi Helsingin yliopistosta 1914.


title: Olla Teräsvuori

text: Teräsvuori toimi vuodesta 1922 Joensuun Vapaaopiston johtajana. Hänen johdollaan opiston toiminta laajeni koko Pohjois-Karjalaan jonne perustettiin yli sata opintokerhoa. Kun vuoden 1927 työväenopistolaki esti Joensuun Vapaaopistoa toimimasta enää koko maakunnan alueella Teräsvuori perusti opintokerhotoimintaa hoitamaan "Rajaseudun Kansankorkeakoulu-Yhdistyksen (RK-Y:n)". Koko Suomen tasolla opintokerhojen toimintaa johtivat "Valistusjärjestöjen Opintotoimikunta" ja "Suomalainen Luentotoimisto". Teräsvuoresta tuli 1942 jälkimmäisen järjestön opintokerhosihteeri ja 1943 kun järjestöt yhdistyivät Opintotoiminnan Keskusliitoksi hänet valittiin uuden liiton toiminnanjohtajaksi. Teräsvuoren kaudella valtionapua saavien opintokerhojen määrä Suomessa kaksinkertaistui yli tuhanteen. Vuonna 1947 perustettiin Opintokerholainen-lehti jonka päätoimittajana Teräsvuori toimi. Hän kuului myös jäsenenä opintokerholakikomitaan joka jätti mietintönsä 1949.


title: Olla Teräsvuori

text: Teräsvuori oli myös filatelian harrastaja. Hän kirjoitti postimerkkien keräilystä artikkeleita, toimitti kahden vuoden ajan Suomen Postimerkkilehteä ja julkaisi 1918 ensimmäisen suomenkielisen postimerkkikeräilyn käsikirjan.


title: Olla Teräsvuori

text: Olla Teräsvuori oli naimisissa vuodesta 1915 Aino Lempi Hongiston (1887–1979) kanssa. Teräsvuori kuoli äkillisesti sydänkohtaukseen kesäkuussa 1953. Teräsvuorella oli kuollessaan työn alla kansanrunoutta käsitellyt väitöskirja joka julkaistiin hänen kuolemansa jälkeen. Aino Teräsvuoren kuoltua perustettiin hänen testamenttinsa pohjalta 1980 "Aino ja Olla Teräsvuoren säätiö" joka tukee Pohjois-Karjalassa tapahtuvaa kansansivistystyötä.


title: Sandcastle Disco

text: Sandcastle Disco on Solange Knowlesin single "Sol-Angel and the Hadley St. Dreams" - albumilta.


title: T.O.N.Y.

text: T.O.N.Y. on Solange Knowlesin single "Sol-Angel and the Hadley St. Dreams" - albumilta.


title: Valerian Kuibyšev

text: Valerian Vladimirovitš Kuibyšev (; 6. kesäkuuta 1888 Omsk – 25. tammikuuta 1935 Moskova) oli venäläinen bolševikkivallankumouksellinen ja neuvostoliittolainen poliitikko.


title: Valerian Kuibyšev

text: Valerian Kuibyšev syntyi upseerin perheeseen. Hän opiskeli Omskin kadettikoulussa ja liittyi 16-vuotiaana Venäjän sosiaalidemokraattisen työväenpuolueen bolševikkiryhmään. Opiskellessaan Pietarin sotalääketieteellisessä akatemiassa vuonna 1905 hän osallistui aktiivisesti puolueen toimintaan. Keväällä 1906 Kuibyšev erotettiin opiskelijalakon takia akatemiasta, minkä jälkeen hän osallistui puolueen maanalaiseen toimintaan eri puolilla Venäjää. Neljä kertaa hänet pidätettiin ja karkotettiin Siperiaan.


title: Valerian Kuibyšev

text: Maaliskuussa 1917 Kuibyšev palasi Samaraan, jossa hänet valittiin puolueen paikallisjärjestön johtajaksi ja neuvoston puheenjohtajaksi. Lokakuussa hän johti neuvostovallan pystyttämistä Samaraan, toimi vallankumouskomitean ja puolueen lääninkomitean puheenjohtajana. Venäjän kansalaissodassa hän johti puna-armeijan organisointia ja poliittista työtä. Lokakuussa 1919 hänet nimitettiin Turkestanin asioiden komission varapuheenjohtajaksi ja joulukuussa 1920 keskusammattiliiton puhemiehistön jäseneksi. Huhtikuusta 1921 lähtien Kuibyšev toimi kansantalousneuvoston puhemiehistön jäsenenä ja johti maan sähköistyssuunnitelman, GOELROn, toteuttamista.


title: Valerian Kuibyšev

text: Vuosina 1923–1926 Kuibyšev työskenteli työläis-talonpoikaisen kontrollin kansankomissaarina ja kansankomissaarien neuvoston varapuheenjohtajana. Vuodesta 1926 lähtien hän toimi kansantalousneuvoston puheenjohtajana ja marraskuusta 1930 lähtien myös Gosplanin puheenjohtajana. Hän oli NKP(b):n keskuskomitean jäsen vuosina 1922–1923 ja 1927–1935, puolueen politbyroon jäsen vuosina 1927–1935, organisaatiobyroon jäsen vuosina 1922–1923 ja 1934–1935, keskuskomitean sihteeri vuosina 1922–1923 ja keskuskontrollikomitean jäsen vuosina 1923–1927. Hänet on haudattu Punaiselle torille lähelle kremlin muuria.


title: Valerian Kuibyšev

text: Valerian Kuibyševin nimeä kantaa Kuibyševin kaupunki Novosibirskin alueella. Vuosina 1935–1991 hänen mukaansa oli nimetty myös Samara sekä Bolgarin kaupunki Tatarstanissa.


title: Kazehakase

text: Kazehakase () on japanilainen selain Unix-käyttöjärjestelmille, jotka käyttävät GTK+-kirjastoa. Selain on GNU GPL -lisenssillä julkaistu vapaa ohjelmisto. Kazehakase käyttää Gecko-selainmoottoria.


title: Wienin teknillinen yliopisto

text: Wienin teknillinen yliopisto ("Technische Universität Wien", lyhenne "TU Wien") on Itävallan pääkaupungissa Wienissä sijaitseva teknillinen korkeakoulu.


title: Wienin teknillinen yliopisto

text:
Nykyisen teknillisen yliopiston perusti 1815 polyteknillisena oppilaitoksena Keisari Frans II.. Ensimmäinen johtaja oli Johann Joseph von Prechtl. Oppilaitos avattiin 6. joulukuuta 1815, ja opetus käynnistyi seuraavana päivänä. 1872 oppilaitoksen nimi muuttui Teknilliseksi korkeakouluksi (Technische Hochschule). Vuodesta 1919 oppilaitokseen otettiin myös naisopiskelijoita. Vuonna 1975 Teknillisen korkeakoulun nimeksi tuli Teknillinen yliopisto eli Technische Universität.
Vuonna 2007 Wienin teknillinen yliopisto oli 166. sijalla maailman 200 huippuyliopiston joukossa. Arvion on tehnyt Times Higher Education Supplement.


title: Wienin teknillinen yliopisto

text: TU Wienissä on seuraavat kahdeksan tiedekuntaa:


title: Stephan Loboué

text: Stephan Loboué (s. 23. elokuuta 1981 Pforzheim, Länsi-Saksa) on saksalais-norsunluurannikkolainen jalkapalloilija. Maalivahtina pelaava Loboué edustaa tällä hetkellä 3. Ligassa pelaavaa SSV Jahn Regensburgia.


title: FBC Turku

text: Floorball Club Turku (FBC Turku) on 1995 perustettu turkulainen salibandyn erikoisseura, jolla on 750 jäsentä. Rekisteröityjä lisenssipelaajia kaudella 2017–2018 seurassa oli 575 ja erilaisia joukkueita ja ryhmiä 26. Seuran omistaa Turun Salibandyhalli Oy, joka pyörittää Sport Garden salibandyhallia Turun Länsikeskuksessa. Sport Gardenilla on myös seuran toimisto.


title: FBC Turku

text: FBC Turun toimintaa johtaa 6-9 henkinen hallitus, joka vastaa seuran operatiivisesta johtamisesta käytännöntasolla yhdessä toiminnanjohtajan kanssa.


title: FBC Turku

text: FBC Turun toiminta on keskittynyt Turussa Länsikeskuksen ympäristöön, jossa sijaitsee seuran salibandyhalli Sport Garden. FBC Turun joukkueet harjoittelevat Sport Gardenin lisäksi pääosin Turun Raunistulassa sijaitsevalla Salibandy-Areenalla,jonne on pystytty keskittämään juniorijoukkueiden harjoitusvuoroja. Turkulaisten pelaajien ohella seurassa on myös paljon pelaajia lähikunnista Raisiosta, Naantalista, Liedosta ja Ruskolta.